## Pravilnik o zvanjima i stručnoj osposobljenosti brodaraca

### NN 38/2008 (2.4.2008.), Pravilnik o zvanjima i stručnoj osposobljenosti brodaraca

# MINISTARSTVO MORA, PROMETA I INFRASTRUKTURE

**1310**

Na temelju članka 244. stavka 1. Zakona o plovidbi i lukama unutarnjih voda
(»Narodne novine« br. 109/07 i 132/07) ministar mora, prometa i infrastrukture
donosi

## PRAVILNIK

### O ZVANJIMA I STRUČNOJ OSPOSOBLJENOSTI BRODARACA

I. UVODNE ODREDBE

Članak 1.

Ovim se Pravilnikom propisuju zvanja, stručna osposobljenost, dopunska
osposobljenost, ispitni programi, uvjeti i način stjecanja zvanja, postupak
izdavanje, priznavanja, obnove i zamjene svjedodžbi brodaraca, te uvjeti koje
moraju ispuniti osobe koje obavljaju izobrazbu brodaraca.

Članak 2.

Pojedini izrazi u ovom Pravilniku imaju sljedeća značenja:
1) *»brodarac«* je član posade plovila unutranje plovidbe;
2) *»izobrazba«* je stjecanje znanja i vještina putem uvježbavanja i svladavanja
stručnih programa posebne namjene, propisanih ovim Pravilnikom;
3) *»obrazovanje«* je stjecanje znanja i vještina u sklopu redovnog školovanja;
4) *»uvjerenje o završenoj izobrazbi«* je isprava kojom ovlaštena osoba koja
obavlja izobrazbu brodaraca potvrđuje da je na ispravi naznačeni polaznik s
uspjehom završio propisanu izobrazbu, u propisanom trajanju, sukladno propisanom
programu;
5) *»uvjerenje o stečenom zvanju«* je isprava izdana i ovjerena sukladno odredbama
ovoga Pravilnika, kojom se dokazuje da je ovlaštenik stekao zvanje na temelju
plovidbene službe propisane ovim Pravilnikom;
6) *»uvjerenje o položenom ispitu«* je isprava izdana i ovjerena sukladno
odredbama ovoga Pravilnika, kojom se dokazuje da je ovlaštenik položio stručni
ispit i stekao zvanje propisano ovim Pravilnikom;
7) *»svjedodžba o stručnoj osposobljenosti«* je isprava izdana i ovjerena sukladno
odredbama ovoga Pravilnika, kojom se dokazuje da je ovlaštenik stručno
osposobljen za obavljanje poslova na plovilu u stečenom zvanju.

II. ZVANJA BRODARACA

Članak 3.

(1) Brodarci stječu zvanja u službi palube ili službi stroja, u pravilu,
položenim stručnim ispitom.
(2) Pojedina zvanja mogu se steći, bez polaganja ispita iz stavka 1. ovoga
članka, temeljem plovidbene službe čije trajanje je propisano ovim Pravilnikom.
(3) Zvanja brodaraca u službi palube su:
1) zapovjednik
2) kormilar
3) vođa palube
4) mornar
5) voditelj skele
6) rukovatelj tehničkog plovila.
(4) Zvanja brodaraca u službi stroja su:
1) strojar
2) pomoćni strojar.

Članak 4.

(1) Svaki brodarac dužan je prije prvog ukrcanja položiti ispit o osnovnim
postupcima u slučaju opasnosti na plovilu, prema posebnom programu iz Priloga 1.
(dio V.) ovoga Pravilnika.
(2) Ispit iz stavka 1. ovoga članka polaže se pred posebnim povjerenstvom koje
pri lučkim kapetanijama imenuje lučki kapetan i koje se sastoji od predsjednika,
dva člana i tajnika.
(3) Nakon položenog ispita kandidatu se izdaje Uvjerenje o položenom ispitu.
Obrazac Uvjerenja dan je u Prilogu 2. ovoga Pravilnika.
(4) Naknadu za troškove polaganje ispita propisuje ministar i plaća je kandidat.
(5) Ispit iz stavka 1. ovoga članka nisu dužne polagati osobe koje su tim
postupcima ovladale u prethodnom obrazovanju.
(6) Prilozi iz stavka 1. i 3. ovoga članka sastavni su dio ovoga Pravilnika.

Članak 5.

(1) Vježbenik palube i vježbenik stroja dužni su tijekom vježbeničke službe
slijediti propisani program izobrazbe za stjecanje zvanja i svjedodžbe o
stručnoj osposobljenosti za koje se pripremaju na plovilu te pod nadzorom i uz
praćenje od strane osposobljenog i ovlaštenog člana posade na takvom plovilu.
(2) Zapovjednik plovila je dužan ovlastiti člana posade odgovornog za nadzor i
praćenje rada vježbenika.
(3) Vježbenici iz stavka 1. ovoga članka moraju imati obrazovanje propisano u
Glavi III. ovoga Pravilnika za pojedina od zvanja za koja se pripremaju kao
vježbenici.

III. UVJETI ZA STJECANJE ZVANJA

Članak 6.

(1) Brodarci koji ispunjavaju uvjete za stjecanje određenog zvanja imaju obvezu
prije polaganja stručnog ispita završiti izobrazbu propisanu programom za
pojedino zvanje (Program je u Prilogu 1. ovoga Pravilnika).
(2) Nakon završene izobrazbe, osobe iz članka 27. stavka 1. ovoga Pravilnika,
izdaju polaznicima tečaja Uvjerenje o završenoj izobrazbi.
(3) Uvjerenje iz stavka 2. ovoga članka vrijedi najduže 12 mjeseci od dana
izdavanja.
(4) Na zahtjev brodarca koji ispunjava propisane uvjete za stjecanje zvanja
temeljem trajanja plovidbene službe, izdat će se Uvjerenje o stečenom zvanju.
Obrazac uvjerenja propisan je u Prilogu 2. ovoga Pravilnika.
(5) Uvjerenje o stečenom zvanju izdaje nadležna lučka kapetanija prema mjestu
prebivališta brodarca.

*Služba palube*
Članak 7.

Zvanje VODITELJA SKELE stječe brodarac koji:
1) ima najmanje 18 godina života,
2) osnovno obrazovanje,
3) ima najmanje 0,5 godine plovidbene službe na skeli ili posjeduje najmanje 3
godine Uvjerenje o osposobljenosti za voditelja čamca,
4) završi izobrazbu i položi ispit za stjecanje zvanja prema programu iz Priloga
1. (dio I. br. 1.) ovoga Pravilnika.

Članak 8.

Zvanje MORNAR stječe brodarac koji:
1) ima najmanje 18 godina života,
2) ima osnovno obrazovanje,
3) završi izobrazbu i položi ispit za stjecanje tog zvanja prema programu iz
Priloga 1. (dio I. br. 2.) ovog Pravilnika ili
4) ima minimalno 3 godine plovidbene službe kao brodarac ili pomorac u službi
palube, od toga najmanje jednu godinu u unutarnjoj plovidbi i ishodi Uvjerenje o
stečenom zvanju.

Članak 9.

Zvanje VOĐA PALUBE stječe brodarac koji:
1) ima najmanje 18 godina života,
2) ima osnovno obrazovanje,
3) ima najmanje 2 godine plovidbene službe na motornom plovilu u unutarnjoj
plovidbi u zvanju MORNAR i ishodi Uvjerenje o stečenom zvanju ili
4) ima najmanje 1 godinu plovidbene službe u zvanju MORNAR te završi izobrazbu i
položi ispit za stjecanje toga zvanja prema programu iz Priloga 1. (dio I. br.
2) ovoga Pravilnika.

Članak 10.

Zvanje KORMILAR stječe brodarac koji:
1) ima najmanje 18 godina života,
2) ima osnovno obrazovanje,
3) ima minimalno 1 godinu plovidbene službe na motornom plovilu u zvanju VOĐA
PALUBE i ishodi Uvjerenje o stečenom zvanju ili
4) ima najmanje 3 godine plovidbene službe na motornom plovilu u zvanju MORNAR i
ishodi Uvjerenje o stečenom zvanju ili
5) ima najmanje 1,5 godina plovidbene službe u unutarnjoj plovidbi u zvanju
MORNAR, od čega najmanje 1 godinu kormilarenja motornim plovilom pod nadzorom
(plovidbena služba u svojstvu vježbenika za zvanje kormilar), te završi
izobrazbu i položi ispit za stjecanje toga zvanja prema programu iz Priloga 1.
(dio I. br. 3.) ovoga Pravilnika.

Članak 11.

(1) Brodarac može steći zvanje ZAPOVJEDNIK i to kako slijedi:
– vrsta A (važi za sva plovila)
– vrsta B (važi za plovila duljine do 35 m, izuzev putničkih plovila, odnosno
kada plovilo ne obavlja tegljenje, potiskivanje ili pokretanje bočnog sastava)
(2) Zvanje ZAPOVJEDNIK – vrsta B stječe brodarac koji:
1) ima najmanje 21 godinu života,
2) ima najmanje osnovno obrazovanje,
3) priloži dokaz o stručnoj osposobljenosti za rukovanje radiotelefonskim
uređajem iz članka 15. ovoga Pravilnika,
3) ima najmanje 1 godinu plovidbene službe na motornim plovilima u unutarnjoj
plovidbi u zvanju KORMILAR, te završi izobrazbu i položi ispit za stjecanje toga
zvanja prema programu iz Priloga 1. (dio I. br. 4.) ovoga Pravilnika.
(3) Zvanje ZAPOVJEDNIK – vrsta A stječe brodarac koji:
1) ima najmanje 23 godine života,
2) ima najmanje srednjoškolsko obrazovanje,
3) priloži dokaz o stručnoj osposobljenosti za rukovanje radiotelefonskim
uređajem iz članka 15. ovoga Pravilnika,
4) ima najmanje 4 godine plovidbene službe u službi palube na motornom plovilu u
unutarnjoj plovidbi od čega najmanje jednu godinu u zvanju ZAPOVJEDNIK ili dvije
godine u zvanju KORMILAR, te završi izobrazbu i položi ispit za stjecanje toga
zvanja prema programu iz Priloga 1. (dio I. br. 5.) ovoga Pravilnika.

Članak 12.

Zvanje RUKOVATELJ TEHNIČKOG PLOVILA stječe brodarac koji:
1) ima najmanje 18 godina života,
2) ima osnovno obrazovanje,
3) priloži dokaz o stručnoj osposobljenosti za rukovanje radiotelefonskim
uređajem iz članka 15. ovoga Pravilnika,
4) ima najmanje 1 godinu plovidbene službe na motornom plovilu u zvanju MORNAR,
od čega najmanje 6 mjeseci na tehničkom plovilu, te završi izobrazbu i položi
ispit za stjecanje toga zvanja prema programu iz Priloga 1. (dio I. br. 6.)
ovoga Pravilnika.

*Služba stroja*
Članak 13.

Zvanje POMOĆNI STROJAR stječe brodarac koji:
1) ima najmanje 17 godina života,
2) ima obrazovanje tehničkog usmjerenja,
3) ima najmanje 1 godinu plovidbene službe na motornim plovilima u zvanju MORNAR
i ishodi Uvjerenje o stečenom zvanju.

Članak 14.

Zvanje STROJAR UNUTARNJE PLOVIDBE stječe brodarac koji:
1) ima najmanje 18 godina života,
2) ima srednjoškolsko obrazovanje strojarskog ili elektrotehničkog usmjerenja,
3) ima najmanje 2 godine plovidbene službe na motornim plovilima u zvanju
POMOĆNI STROJAR i završi izobrazbu i položi ispit za stjecanje toga zvanja prema
programu iz Priloga 1. (dio II. br. 1.) ovoga Pravilnika.

*Dopunska osposobljenost*
Članak 15.

Svjedodžba o stručnoj osposobljenosti za rukovanje radiotelefonskim uređajem
izdat će se brodarcu koji:
1) ima najmanje 18 godina života,
2) završi izobrazbu i položi ispit prema programu iz Priloga 1. (dio IV. br. 2.)
ovoga Pravilnika.

Članak 16.

Svjedodžba o stručnoj osposobljenosti za upravljanje plovilom uz pomoć radara
izdat će se brodarcu koji:
1) ima najmanje 18 godina života,
2) ima svjedodžbu o stručnoj osposobljenosti za rukovanje radiotelefonskim
uređajem iz članka 15. ovoga Pravilnika,
3) završi izobrazbu i položi ispit prema programu iz Priloga 1. (dio IV. br. 1.)
ovoga Pravilnika.

Članak 17.

Svjedodžbu o stručnoj osposobljenosti za rukovanje dizalicom na plovilu stječe
brodarac koji:
1) ima najmanje 18 godina života,
2) ima osnovno obrazovanje,
3) ima plovidbenu službu na tehničkom plovilu s dizalicom (dizaličarskim
uređajem) u trajanju od 6 mjeseci, te završi izobrazbu i položi ispit prema
programu iz Priloga 1. (dio IV. br. 3.) ovoga Pravilnika.

Članak 18.

Svjedodžba o stručnoj osposobljenosti za upravljanje putničkim plovilom izdat će
se brodarcu koji:
1) ima zvanje Zapovjednik – vrsta A,
2) završi izobrazbu i položi ispit prema programu iz Priloga 1. (dio IV. br. 4.)
ovoga Pravilnika.

IV. PLOVIDBENA SLUŽBA

Članak 19.

(1) Plovidbena služba je vrijeme provedeno na plovilu, osim čamaca i plutajućih
objekata, u plovidbi, pri čemu se 180 dana plovidbe smatra kao jedna godina
plovidbene službe. U okviru 365 uzastopnih dana može se uzeti u obzir samo 180
dana plovidbe.
(2) Plovidbena služba u pomorskoj plovidbi u trajanju od 250 dana smatra se kao
jedna godina plovidbene službe.
(3) Trajanje plovidbene službe utvrđuje se na temelju podataka iz
brodarske/pomorske knjižice/dozvole za ukrcaj, a ukoliko je potrebno i na
temelju izvadaka iz dnevnika plovila ili popisa posade pojedinih plovila na
kojima je kandidat bio ukrcan.

Članak 20.

(1) U plovidbenu službu može se priznati i služba ostvarena na plovilima strane
zastave.
(2) Plovidbena služba iz stavka 1. ovoga članka priznaje se na temelju potvrde
inozemnih tijela državne uprave nadležnih za unutarnju plovidbu, te uz dokaze da
je obavljena u odgovarajućim ili sličnim uvjetima kao na plovilima Republike
Hrvatske.
(3) Ako plovidbena služba iz stavka 2. ovoga članka, po uvjetima ne odgovara
plovidbenoj službi na plovilima Republike Hrvatske, mora se dopuniti na istima.

V. PRIZNAVANJE SVJEDODŽBI

Članak 21.

(1) Svjedodžbe o stručnoj osposobljenosti izdane sukladno odredbama Okvirnog
sporazuma o slivu rijeke Save i Odluka Međunarodne komisije za sliv rijeke Save
priznaju se kao da su izdane u Republici Hrvatskoj.
(2) Svjedodžbe o stručnoj osposobljenosti izdane od nadležnih tijela stranih
država, osim Svjedodžbi iz stavka 1. ovoga članka i članka 48. stavka 1. Zakona
o plovidbi i lukama unutarnjih voda, priznaju se u Republici Hrvatskoj, uz uvjet
uzajamnosti i jednakovrijednosti.
(3) Isprava iz stavka 2. ovoga članka priznaje se, na zahtjev brodarca, ako su
ispunjeni svi zahtjevi i uvjeti propisani za izdavanje takve svjedodžbe,
sukladno odredbama ovoga Pravilnika.
(4) Ako se utvrdi da standardi obrazovanja i izobrazbe, te uvjeti za izdavanje
svjedodžbe u državi koja je izdala svjedodžbu ne odgovaraju uvjetima propisanim
ovim Pravilnikom, Ministarstvo može odrediti dodatno obrazovanje i izobrazbu,
dodatnu plovidbenu službu i polaganje odgovarajućih ispita prema odgovarajućem
programu iz Priloga 1. ovoga Pravilnika.
(5) Da bi se isprave iz članka 48. stavka 1. Zakona o plovidbi i lukama
unutarnjih voda priznale za plovidbu rijekom Savom, Kupom, Unom i Dravom uzvodno
od rkm 20. imatelj isprave mora položiti dio ispita o detaljnom poznavanju
plovnog puta za koji traži priznavanje isprave.
(6) Isprave kojima se dokazuju stečena pomorska zvanja u službi stroja, a izdane
su u Republici Hrvatskoj, priznat će se kao jednakovrijedna u unutarnjoj
plovidbi ako se utvdi da standardi obrazovanja i izobrazbe, te uvjeti za
izdavanje svjedodžbe odgovaraju uvjetima propisanim ovim Pravilnikom.
(7) Postupak priznavanja svjedodžbi vodi Ministarstvo.

VI. SVJEDODŽBE O STRUČNOJ OSPOSOBLJENOSTI

Članak 22.

(1) Svjedodžba o stručnoj osposobljenosti za obavljanje odgovarajućih poslova na
plovilu izdaje se brodarcu:
1) koji ima potrebne godine života,
2) koji je tjelesno i duševno sposoban obavljati posao na plovilu te ako
udovoljava ostalim zdravstvenim uvjetima propisanim posebnim propisom,
3) koji je stekao zvanje propisano ovim Pravilnikom.
(2) Ukoliko pored uvjeta iz ovoga Pravilnika, udovoljava i uvjetima iz Odluke br.
32/07 Međunarodne komisije za sliv rijeke Save o Pravilima o minimalnim uvjetima
za izdavanje svjedodžbe zapovjednika u slivu rijeke Save, brodarcu će se izdati
Svjedodžba zapovjednika na rijeci Savi.
(3) Na zahtjev brodarca izdat će mu se svjedodžba o stručnoj osposobljenosti za
obavljanje poslova nižih razina odgovornosti, odnosno brodarskih djelatnosti,
ako nadležna lučka kapetanija utvrdi da su ispunjeni uvjeti za stjecanje tražene
svjedodžbe.
(4) Izvornik svjedodžbe o stručnoj osposobljenosti brodarac je dužan posjedovati
tijekom službe na plovilu, a bez svjedodžbe ne smije biti ukrcan na plovilo.
(5) Obrasci svjedodžbi o stručnoj osposobljenosti iz stavka 1. i 2. ovoga članka
propisani su u Prilogu 2. ovoga Pravilnika.
(6) Svjedodžba o stručnoj osposobljenosti brodarca uz izvorni tekst na hrvatskom
jeziku, mora sadržavati i usporedni prijevod na njemačkom.

Članak 23.

(1) Udovoljavanje propisanim zdravstvenim uvjetima iz članka 22. stavka 1. točka
2. ovoga Pravilnika, dokazuje se valjanim uvjerenjem o zdravstvenoj sposobnosti,
koje je izdala ovlaštena zdravstvena ustanova prema posebnom propisu i koje nije
starije od 6 mjeseci.
(2) Imatelji svjedodžbe o stručnoj osposobljenosti iz članka 11. ovoga
Pravilnika, u roku od tri mjeseca nakon navršenih 65 godina života, moraju
ponovo proći provjeru zdravstvene sposobnosti iz članka 22., stavka 1. točka 2.
ovoga Pravilnika te istu ponavljati u razmacima od jedne godine.
(3) Ispunjavanje uvjeta iz stavka 2. ovoga članka dokazuje se valjanim
uvjerenjem o zdravstvenoj sposobnosti iz stavka 1. ovoga članka.

Članak 24.

(1) Svjedodžbu o stručnoj osposobljenosti za obavljanje određenih poslova na
plovilu izdaje lučka kapetanija nadležna prema mjestu prebivališta brodarca, ako
su ispunjeni svi propisani uvjeti za izdavanje svjedodžbe.
(2) Postupak izdavanja svjedodžbi upravni je postupak.

Članak 25.

(1) Lučke kapetanije dužne su protekom svake godine, a najkasnije do konca
mjeseca veljače, dostaviti Ministarstvu popis brodaraca kojima je izdana
svjedodžba u protekloj godini.
(2) Brodarcima kojima je na temelju ranijih propisa izdana svjedodžba, izdat će
se na njihov zahtjev nova svjedodžba sa tekstom na hrvatskom i njemačkom jeziku,
ukoliko ispunjavaju sve uvjete propisane ovim Pravilnikom.

VII. OVLASTI ZA OBAVLJANJE POSLOVA

Članak 26.

(1) Brodarac je ovlašten na plovilu obavljati poslove u zvanju koje je stekao i
za koje ima svjedodžbu o stručnoj osposobljenosti kao i sve djelatnosti svoje
struke koje su niže od toga.
(2) Brodarac kojemu je izdana svjedodžba o stručnoj osposobljenosti za
obavljanje poslova određenog zvanja može obavljati ove poslove:
1) VODITELJ SKELE
1.1. samostalno upravljati skelom bez vlastitog pogona,
1.2. održavati skelu, rukovati opremom i uređajima.
2) MORNAR
2.1. održavati plovilo i palubu, rukovati opremom i uređajima,
2.2. samostalno upravljati skelom bez vlastitog pogona,
2.3. samostalno u smjeni upravljati plovilom bez vlastitog pogona neograničene
nosivosti.
3) VOĐA PALUBE
3.1. zapovijedati plovilom bez vlastitog pogona neograničene nosivosti.
4) KORMILAR
4.1. kormilariti pod nadzorom motornim plovilom, tegljenim, bočnim ili
potiskivanim sastavom.
5) ZAPOVJEDNIK (Svjedodžba o osposobljenosti – vrsta B)
5.1. zapovijedati plovilom duljine do 35 m kada plovilo ne obavlja tegljenje,
potiskivanje ili pokretanje bočnog sastava,
5.2. zapovijedati plovilom za prijevoz najviše 12 putnika,
5.3. upravljati tehničkim plovilom kapaciteta do 50m3/h.
6) ZAPOVJEDNIK (Svjedodžba o osposobljenosti – vrsta A)
6.1. zapovijedati plovilima i sastavima svih vrsta bez ograničenja.
7) RUKOVATELJ TEHNIČKOG PLOVILA
7.1. samostalno upravljati radom tehničkog plovila bez ograničenja kapaciteta.
8) POMOĆNI STROJAR
8.1. u smjeni nadzirati rad i opsluživati motorno postrojenje neograničene snage
na plovilima.
9) STROJAR UNUTARNJE PLOVIDBE
9.1. upravljati motornim postrojenjem neograničene snage na plovilima.

VIII. STRUČNI ISPITI

*Izobrazba brodaraca*
Članak 27.

(1) Izobrazbu brodaraca, radi stjecanja pojedinih svjedodžbi o stručnoj
osposobljenosti, obavljaju osobe ovlaštene odlukom o povjeravanju izobrazbe koju
donosi Ministarstvo.
(2) Zahtjev za povjeravanje izobrazbe mora sadržavati najmanje:
1) popis predavača sa sljedećim podacima: ime i prezime, dob, školska sprema,
osnovna i dopunska stručna osposobljenost sukladno ovom Pravilniku,
2) veličinu i opis prostora u kojima će se izobrazba odvijati,
3) naziv i vrstu opreme i pomagala koja će se koristiti,
4) popis obveznih i dopunskih uređaja i simulatora s njihovim opisom,
5) primjerke korištene literature i/ili pisanih uputa, nastavnih filmova i druge
prikladne opreme.

Članak 28.

Osoba koja podnosi zahtjev za povjeravanje izobrazbe brodaraca dužna je dokazati
da predavači koji će sudjelovati u teoretskoj ili praktičnoj izobrazbi
polaznika, ispunjavaju ove uvjete:
1) da su stručni sukladno propisanom Programu ili imaju najmanje ono zvanje
kojem je izobrazba namijenjena,
2) da imaju potrebno iskustvo u struci.

Članak 29.

(1) Ministarstvo može donijeti odluku o povjeravanju izobrazbe ako podnositelj
zahtjeva:
1) raspolaže potrebnim brojem predavača,
2) raspolaže potrebnim prostorom, opremom i uređajima,
3) raspolaže plovilom za praktično uvježbavanje.
(2) Rješenje o povjeravanju izobrazbe Ministarstvo donosi nakon što neposrednim
uvidom utvrdi da podnositelj zahtjeva ispunjava uvjete propisane ovim
Pravilnikom.

Članak 30.

(1) Ministarstvo će u roku od 30 dana odlučiti o podnesenom zahtjevu.
(2) Rješenje o povjeravanju izobrazbe mora sadržavati najmanje: naziv osobe,
naziv stručne odnosno dopunske osposobljenosti koju će provoditi, visinu
godišnje naknade i rok važenja.
(3) Rješenje Ministarstva o povjeravanju izobrazbe brodaraca donosi se za
razdoblje od najviše tri godine.
(4) Protiv odluke iz stavka 1. ovoga članka žalba nije dopuštena.
(5) Naknada se plaća godišnje unaprijed, a za prvu godinu prilikom preuzimanja
rješenja.
(6) Visinu naknade propisat će Ministar.

Članak 31.

Ako Ministarstvo utvrdi da osoba ne ispunjava uvjete na temelju kojih mu je
izdano rješenje ili utvrdi bilo koju drugu nepravilnost u radu, odnosno osoba ne
plati naknadu iz članka 30. ovoga Pravilnika, oduzet će ovlasti iz članka 29.
ovoga Pravilnika i prije isteka roka važenja rješenja.

Članak 32.

Osoba koja vrši izobrazbu dužna je najmanje sedam dana prije početka izobrazbe
izvijestiti Ministarstvo i nadležnu lučku kapetaniju o datumu i vremenu početka
i okončanja izobrazbe, broju pristup­nika, te točnom rasporedu sati, predmeta i
predavača.

Članak 33.

(1) Svakom pristupniku koji završi propisani program izobrazbe izdaje se
uvjerenje iz članka 6. ovoga Pravilnika.
(2) Uvjerenje iz stavka 1. ovoga članka neće se izdati brodarcu koji nije bio
nazočan na više od 50% ukupnog trajanja programa izobrazbe, ali se praktični dio
izobrazbe mora pohađati u cijelosti.

Članak 34.

(1) Stručne ispite za stjecanje zvanja i dopunske osposobljenosti prema
odredbama ovoga Pravilnika, brodarci polažu pred ispitnim povjerenstvima.
(2) Lučki kapetan predlaže članove ispitnog povjerenstva i ispitivače.
(3) Članove ispitnog povjerenstva i ispitivače imenuje Ministar na rok od dvije
godine.
(4) Tajnika ispitnog povjerenstva imenuje lučki kapetan.

Članak 35.

(1) Svaki član ispitnog povjerenstva mora imati odgovarajuću stručnost ili
zvanje i to najmanje ono zvanje za koje se ispit održava, a za jedan stupanj
više, ukoliko se radi o stjecanju zvanja za koje je potrebno osnovno
obrazovanje.
(2) Najmanje tri člana povjerenstva moraju imati minimalno zvanje za koje se
održava ispit prema odredbama ovoga Pravilnika.

Članak 36.

(1) Ispitno povjerenstvo za svaki pojedini ispit čine predsjednik i četiri
člana.
(2) Predsjednika, članove i ispitivače ispitnog povjerenstva za svaki pojedini
ispit određuje ravnatelj nadležne Uprave iz redova imenovanih članova i
ispitivača ispitnog povjerenstva.
(3) Predsjednik i članovi povjerenstva ujedno su ispitivači iz pojedinih
predmeta.

Članak 37.

Rokove za polaganje ispita određuje Ministarstvo na prijedlog lučke kapetanije.

Članak 38.

(1) Ispit iz pojedinih dijelova programa (predmeta) polaže se pismeno, usmeno i
praktično.
(2) Za stjecanje zvanja Zapovjednik, brodarac mora položiti praktični dio ispita
koji se sastoji od praktične provjere upravljanja, manevriranja i zapovijedanja
plovilom u plovidbi. Plovilo na kojem se vrši provjera mora biti najmanje onih
karakteristika za koje se stječe zvanje.
(3) Ispitni program za stjecanje pojedinog zvanja utvrđen je Prilogom 1. ovoga
Pravilnika.

Članak 39.

Ocjena uspjeha pristupnika iz svakog predmeta na ispitu je »zadovoljio« ili
»nije zadovoljio«, a ocjena sveukupnog ispita je »položio« ili »nije položio«.

Članak 40.

(1) Za pristupnika koji odustane od započetog polaganja ispita ili popravnog
dijela ispita, smatra se da ispit nije položio.
(2) Pristupniku koji ne pokaže dostatan uspjeh iz pisanog dijela ispita
uskraćuje se pravo polaganja usmenog ispita iz toga predmeta.
(3) Pristupnik može polagati popravni ispit iz jednog predmeta za ispite koji
imaju četiri predmeta ili manje, za ispite koji imaju više od četiri predmeta
dozvoljava se polaganje popravnog ispita iz dva predmeta.
(4) Osoba koja ne pristupi polaganju ispita, a svoj izostanak ne opravda
valjanim razlogom, na pisani način, najkasnije do početka ispita, smatra se da
ispit nije položila.
(5) Osobi koja je izostanak opravdala, lučka kapetanija će odrediti novi rok za
polaganje ispita.

Članak 41.

(1) O tijeku polaganja ispita vodi se zapisnik u koji se unose svi podaci od
važnosti za postupak i ishod na ispitu, a poglavito imena članova ispitnog
povjerenstva, nazivi predmeta, uspjeh iz svakog predmeta, te konačna ocjena.
(2) Zapisnik vodi tajnik, a potpisuju ga predsjednik i tajnik povjerenstva.

Članak 42.

(1) Po okončanju ispita, ispitno povjerenstvo utvrđuje ocjenu iz svakog predmeta
i konačnu ocjenu.
(2) Uvjerenje o položenom ispitu potpisuje predsjednik i tajnik ispitnog
povjerenstva.
(3) Evidenciju o izdanim Uvjerenjima o položenom ispitu vodi lučka kapetanija
pri kojoj je održan ispit.
(4) Obrazac uvjerenja propisan je u Prilogu 2. ovoga Pravilnika.

Članak 43.

(1) Neposredno po priopćenju ishoda ispita, a najkasnije tijekom narednog radnog
dana po održanom ispitu, pristupnik ima pravo uložiti pisani i obrazloženi
prigovor na odluku povjerenstva.
(2) O prigovoru pristupnika predsjednik povjerenstva odmah izvješćuje
Ministarstvo, koje može potvrditi odluku ispitnog povjerenstva ili odrediti da
se dio ispita u roku od tri dana ponovi.

Članak 44.

(1) Popravni ispit za sva stručna zvanja može se polagati najranije 30 dana od
započetog polaganja ispita, a najkasnije tri mjeseca od započetog polaganja
ispita.
(2) Popravni se ispiti polažu pred istim ispitnim povjerenstvom.

Članak 45.

(1) Poslove organizacije ispita obavlja osoba ovlaštena rješenjem Ministarstva
za obavljanje izobrazbe.
(2) Troškove ispita snose kandidati, a visinu naknade za članove ispitnog
povjerenstva donosi ministar.
(3) Troškove održavanja ispita koji uključuju putne troškove i dnevnice
članovima i tajniku ispitnog povjerenstva, a prema mjerilima za tijela državne
uprave, snosi organizator ispita.
(4) Obračun i naplatu troškova pripreme i organizacije ispita i raspodjelu
uprihođenih sredstava obavlja osoba iz stavka 1. ovoga članka.

IX. UPISNICI UVJERENJA O POLOŽENOM ISPITU, UVJERENJA O STEČENOM ZVANJU I
SVJEDODŽBI O STRUČNOJ OSPOSOBLJENOSTI

Članak 46.

O izdanim Uvjerenjima o položenom ispitu, Uvjerenjima o stečenom zvanju i
Svjedodžbama o stručnoj osposobljenosti vode se pri lučkim kapetanijama upisnici
po pojedinom zvanju.

Članak 47.

Upisnici sadrže najmanje:
1) osobne podatke brodarca (ime i prezime, datum i mjesto rođenja,
državljanstvo),
2) podatke o izdanoj ispravi (broj, serijski broj, zvanje, datum i mjesto
izdavanja),
3) ostale podatke (broj, datum i mjesto izdavanja zadnjeg zdravstvenog
uvjerenja, naziv izdavatelja i dr.).

X. PRIJELAZNE I ZAVRŠNE ODREDBE

Članak 48.

Brodarac koji je do stupanja na snagu ovoga Pravilnika:
1) stekao zvanje mornar ili kormilar teglenice prevodi se u zvanje vođa palube;
2) stekao zvanje brodski kormilar prevodi se u zvanje kormilar;
3) stekao zvanje upravljač broda ili mornar motorist prevodi se u zvanje
zapovjednik – vrsta B;
4) stekao zvanje brodovođa i kapetan unutarnje plovidbe prevodi se u zvanje
zapovjednik – vrsta A i ima pravo na stjecanje svjedodžbe o osposobljenosti za
upravljanje putničkim plovilom;
5) stekao zvanje strojovođa unutarnje plovidbe prevodi se u zvanje strojar
unutarnje plovidbe;
6) stekao zvanje strojar unutarnje plovidbe ili rukovatelj tehničkog broda
zadržavaju stečeno zvanje.

Članak 49.

Brodarci u službi palube i službi stroja koji su stekli određena zvanja po
dosadašnjim propisima, mogu danom stupanja na snagu ovoga Pravilnika zamijeniti
postojeće svjedodžbe novim svjedodžbama o osposobljenosti sukladno odredbama
ovoga Pravilnika.

Članak 50.

(1) Zamjena i izdavanje svjedodžbi prema odredbama ovoga Pravilnika provodi se u
skladu s odredbama članaka 22., 23. i 24. ovoga Pravilnika, a obavlja ih lučka
kapetanija nadležna prema mjestu prebivališta brodarca.
(2) Brodarci su dužni izvršiti zamjenu svjedodžbi o stručnoj osposobljenosti
izdanih prema odredbama Pravilnika o zvanjima i uvjetima za stjecanje zvanja
članova posade trgovačkih brodova unutarnje plovidbe Republike Hrvatske
(»Narodne novine« br. 171/03) najkasnije u roku od tri godine od dana stupanja
na snagu ovoga Pravilnika.
(3) Nakon proteka roka iz stavka 2. ovoga članka svjedodžbe će se moći
zamijeniti samo uz posebno odobrenje Ministarstva.

Članak 51.

Danom stupanja na snagu ovoga Pravilnika prestaje važiti Pravilnik o zvanjima i
uvjetima za stjecanje zvanja članova posade trgovačkih brodova unutarnje
plovidbe Republike Hrvatske (»Narodne novine« br. 171/03).

Članak 52.

Ovaj Pravilnik stupa na snagu osmog dana od objave u »Narodnim novinama«.

Klasa: 011-01/08-01/41
Urbroj: 530-05-08-1
Zagreb, 25. ožujka 2008.

Ministar
**Božidar Kalmeta**, v. r.

PRILOG 1.

PROGRAM IZOBRAZBE I STRUČNIH ISPITA ZA STJECANJE ZVANJA ČLANOVA POSADE PLOVILA

Program za stjecanje zvanja članova posade plovila obuhvaća sljedeća zvanja:

Dio I. ZVANJA U SLUŽBI PALUBE

***1. Voditelj skele:***

**a) Navigacija – usmeni ispit:**– Opći pojmovi o vodotoku, vodnom i plovnom putu;
– Pojam i podjela plovnih putova;
– Plovidba na rijekama;
– Smetnje na plovnom putu, prirodne i umjetne;
– Vezivanje plovila – vrsta i nazivi užadi;
– Manevriranje skelom u prijevozu;
– Riječna odredišta za skelski prijevoz;
– Zimovnici i zimska skloništa;
– Nezgode (havarije) plovila – općenito;
– Plovni put u Republici Hrvatskoj na mjestu prijevoza;
**b) Plovidbeni propisi i signalizacija – usmeni ispit**– Općenito o plovidbenim propisima;
– Osobne isprave brodarca;
– Zdravstvena sposobnost brodarca;
– Isprave i knjige skele;
– Lučke kapetanije, nadležnost;
– Zvučni i optički signali;
– Sposobnost skele za plovidbu – pregledi skele;
– Obilježavanje plovnog puta na skelskom prijelazu;
– Pravila plovidbe plovila na skelskom prijelazu;
– Pravila o stajanju skele na vezu i zimovniku (zimskom skloništu);
– Dužnosti zapovjednika skele;
– Postupci kod sudara, nasukavanja i drugih havarija;
**c) Pretovar i prijevoz tereta – usmeni ispit**– Općenito o skelskom teretu;
– Vrste skelskog tereta;
– Skladišta skele;
– Način utovara i slaganja tereta na skelu;
– Utovar, istovar i slaganje posebno pakiranih tereta;
– Priprema tereta za prijevoz;
– Postavljanje skele za utovar – istovar;
– Određivanje količine skelskog tereta;
– Robne prijevozne isprave;
– Raspored tereta s obzirom na čvrstoću i stabilitet skele;
**d) Osnove hidrotehnike i meteorologije – usmeni ispit**– Osnovi meteorologije;
– Nastajanje leda, vrste i osobine riječnog leda, zaštita od leda;
– Meteorološke pojave, praćenja i prognoze vremena;
– Promjene vodnog nivoa na rijekama, vodostaj, vrste vodostaja i njihovo
značenje za plovidbu;
– Mjerenje vodostaja – vrste vodomjera i njihovo očitavanje;
– Pojam o vodnom i plovnom putu, podjela vodnih puteva;
– Riječna skelska pristaništa i njihove vrste
**e) Brodogradnja – usmeni ispit**– Vrste skela po tipu, namjeni, načinu i materijalu gradnje;
– Razmjere skele: duljina, širina, visina trupa i nadgrađe, deplasman, prazan
gaz i slobodan bok;
– Oprema skele i održavanje;
– Konopi, vrste uzlova i način vezivanja skele;
– Stabilitet skele s obzirom na razmještaj tereta;
**f) Pružanje prve pomoći – usmeni**– Kutija prve pomoći – sadržaj i praktična primjena;
– Osnovni pružanja prve pomoći, umjetno disanje (vrste i način);
– Dezinfekcija, dezinsekcija i deratizacija;
– Djelovanje visoke temperature i opekline;
– Djelovanje niske temperature;
– Prva pomoć prilikom utapljanja, krvarenja prijeloma, gušenja, trovanja i dr.;
– Sredstva i način pružanja prve pomoći na skeli;
– Zaštita na radu članova posade;
– Zaštita od zagađenja okoline s plovila;
**g) Praktični ispit iz predmeta: Plovidba na unutarnjim vodama; Pretovar i
prijevoz tereta; Pružanje prve pomoći polaže se na skeli bez vlastitog pogona,
na plovnom putu i skelskom pristaništu.**

***2. Zvanje mornar i vođa palube:***

**a) Navigacija – usmeni ispit:**– Opći pojmovi o vodotoku, vodnom i plovnom putu;
– Pojam i podjela plovnih putova;
– Plovidba na rijekama;
– Smetnje na plovnom putu, prirodne i umjetne;
– Vezivanje plovila – vrsta i nazivi užadi;
– Manevriranje plovila i sastava;
– Riječne luke, pristaništa i tovarišta;
– Brodske prevodnice;
– Zimovnici, zimska skloništa, pristaništa i plovni put;
– Plovna mreža Europe – općenito;
– Plovni putovi u Republici Hrvatskoj
**b) Plovidbeni propisi i signalizacija – usmeni ispit**– Općenito o plovidbenim propisima;
– Isprave i knjige plovila;
– Osobne isprave brodarca;
– Zdravstvena sposobnost brodarca;
– Lučke kapetanije, nadležnost;
– Zvučni i optički signali;
– Sposobnost plovila za plovidbu – pregledi plovila;
– Obilježavanje plovnog puta i objekti sigurnosti plovidbe;
– Pravila plovidbe: protusmjer, preticanje, okret, mostovi, skele i dr.;
– Pravila o stajanju plovila na vezovima i zimovniku;
– Dužnosti zapovjednika i posade plovila;
– Postupci kod sudara, nasukavanja i drugih havarija;
**c) Brodogradnja – usmeni ispit**– Opći pojmovi o brodogradnji;
– Podjela – tipovi plovnih objekata;
– Glavni dijelovi plovila;
– Glavne mjere – dimenzije plovila;
– Plovnost plovila;
– Istisnina i nosivost plovila;
– Čvrstoća plovila;
– Stabilitet plovila;
– Uređaji i oprema plovila: za sidrenje, privez, vuču i potisak, navigaciju i
kormilarenje, signalizaciju i vezu, spašavanje i osiguranje od potonuća, gašenje
požara, utovar i smještaj tereta, održavanje instalacija i uređaja za opću
namjenu.
**d) Pretovar i prijevoz tereta – usmeni ispit**– Općenito o brodskom teretu;
– Vrste brodskog tereta;
– Skladišta plovila;
– Pristanišna skladišta;
– Specijalna pristanišna skladišta;
– Pretovarni uređaji na plovilima;
– Pristanišni pretovarni uređaji;
– Način utovara i slaganja tereta na plovilu;
– Utovar, istovar i slaganje posebno pakiranih tereta;
– Priprema i predaja tereta za prijevoz;
– Postavljanje plovila za utovar – istovar;
– Određivanje količine tereta na plovilu;
– Robne prijevozne isprave;
– Raspored tereta s obzirom na čvrstoću i stabilitet plovila;
**e) Osnove hidrotehnike i meteorologije – usmeni ispit**– Osnova meteorologije: temperatura, tlak zraka, vlažnost, zračna strujanja,
ruža vjetrova, nastanak i vrste oblaka, postanak i vrste oborina:
– Nastajanje leda, vrste i osobine riječnog leda, zaštita od leda;
– Meteorološke pojave, praćenja i prognoze vremena;
– Osnovni prirodni i zemljopisni pojmovi o vodotocima;
– Promjene vodnog nivoa na rijekama, vodostaj, vrste vodostaja i njihovo
značenje za plovidbu;
– Mjerenje vodostaja, vodomjeri – obični i automatski, praćenje vodostaja,
prognoze vodostaja;
– Pojam o vodnom i plovnom putu, podjela vodnih puteva (pomorski i unutarnji,
prirodni i umjetni)
– Opći pojmovi o regulacijama rijeka, za veliku i malu vodu;
– Riječne luke i pristaništa, vrste, otvorene, bazenske i sl.;
**f) Brodska medicina, ekologija i zaštita – usmeni ispit**– Osnovni principi brodske medicine;
– Brodska ljekarna, sadržaj;
– Osnovne upute o brodskoj ljekarni;
– Profesionalne bolesti brodaraca;
– Karantenske bolesti (kolera, kuga, tifus,...);
– Spolne zarazne bolesti (gonoreja, sifilis, AIDS,...);
– Dezinfekcija, dezinsekcija i deratizacija;
– Djelovanje visoke temperature i opekline;
– Djelovanje niske temperature;
– Prva pomoć prilikom utapljanja, krvarenja prijeloma, gušenja, trovanja i dr.;
– Narkotici i narkomanija;
– Zaštita plovila – plovnih objekata;
– Zaštita na radu članova posade;
– Zaštita od zagađenja okoline s plovila;

***3. Za zvanje kormilar***

**a) Navigacija – usmeni ispit:**– Opći pojmovi o vodnom i plovnom putu;
– Pojam i podjela plovnih putova;
– Plovidba na rijekama;
– Smetnje na plovnom putu, prirodne i umjetne;
– Vezivanje plovila – vrsta i nazivi užadi;
– Manevriranje plovila i sastava;
– Nezgode (havarije) plovila i sastava;
– Riječne luke, pristaništa i tovarišta;
– Brodske prevodnice;
– Zimovnici i zimska skloništa;
– Plovna mreža Europe;
– Plovni putovi u Republici Hrvatskoj;
– Detaljno poznavanje plovnog puta i objekata sigurnosti plovidbe za samostalno
upravljanje kormilom na dionici plovnog puta za koju se traži ovlaštenje;
BROJ SATI: TEORIJA + PRAKSA = 8 (teorija 5 + praksa 3).
**b) Plovidbeni propisi i signalizacija – usmeni ispit**– Općenito o plovidbenim propisima;
– Isprave i knjige plovila;
– Osobne isprave brodarca;
– Zdravstvena sposobnost brodarca;
– Lučke kapetanije, nadležnost;
– Oznake za identifikaciju plovila, zastave država pripadnosti plovila;
– Zvučni i optički signali;
– Sposobnost plovila za plovidbu – pregledi plovila;
– Obilježavanje plovnog puta i objekti sigurnosti plovidbe;
– Pravila plovidbe: protusmjer, preticanje, okret, mostovi, skele i dr.;
– Pravila o stajanju plovila na vezovima i zimovniku;
– Dužnosti zapovjednika i posade plovila;
– Postupci kod sudara, nasukavanja i drugih havarija;
BROJ SATI: TEORIJA + PRAKSA = 5 (teorija 5 + praksa Ř).
**c) Brodogradnja – usmeni ispit**– Opći pojmovi o brodogradnji;
– Podjela – tipovi plovnih objekata;
– Glavni dijelovi plovila;
– Glavne mjere – dimenzije plovila;
– Plovnost plovila;
– Istisnina i nosivost plovila;
– Čvrstoća plovila;
– Stabilitet plovila;
– Uređaji i oprema plovila: za sidrenje, privez, vuču i potisak, navigaciju i
kormilarenje, signalizaciju i vezu, spašavanje i osiguranje od potonuća, gašenje
požara, utovar i smještaj tereta, održavanje instalacija i uređaja za opću
namjenu.
BROJ SATI: TEORIJA = 3
**d) Pretovar i prijevoz tereta – usmeni ispit**– Općenito o brodskom teretu;
– Vrste brodskog tereta;
– Skladišta plovila;
– Pristanišna skladišta;
– Specijalna pristanišna skladišta;
– Pretovarni uređaji na plovilu;
– Pristanišni pretovarni uređaji;
– Način utovara i slaganja tereta na plovilu;
– Utovar, istovar i slaganje posebno pakiranih tereta;
– Priprema i predaja tereta za prijevoz;
– Postavljanje plovila za utovar – istovar;
– Određivanje količine tereta na plovilu;
– Robne prijevozne isprave;
– Raspored tereta obzirom na čvrstoću i stabilitet plovila;
BROJ SATI: TEORIJA + PRAKSA = 4 (teorija 3 + praksa 1).
**e) Osnove hidrotehnike i meteorologije – usmeni ispit**– Osnove meteorologije: temperatura, tlak zraka, vlažnost, zračna strujanja,
ruža vjetrova, nastanak i vrste oblaka, postanak i vrste oborina;
– Nastajanje leda, vrste i osobine riječnog leda, zaštita od leda;
– Meteorološke pojave, praćenja i prognoze vremena;
– Osnovni prirodni i zemljopisni pojmovi o vodotocima;
– Promjene vodnog nivoa na rijekama, vodostaj, vrste vodostaja i njihovo
značenje za plovidbu;
– Mjerenje vodostaja, vodomjeri – obični i automatski, praćenje vodostaja,
prognoze vodostaja;
– Erozija, vrste erozije, riječna erozija;
– Uzroci promjene brzine tečenja po širini i dubini poprečnog profila rijeke;
– Pojam o vodnom i plovnom putu, podjela vodnih puteva (pomorski i unutarnji,
prirodni i umjetni)
– Opći pojmovi o regulacijama rijeka, za veliku i malu vodu;
– Pojam o kanaliziranim rijekama i umjetnim kanalima;
– Opće hidrološke, hidrografske i plovidbene karakteristike glavnih plovnih
rijeka na području unutarnje plovidbe
– Riječne luke i pristaništa, vrste, otvorene, bazenske i sl.;
BROJ SATI: TEORIJA+ PRAKSA = 5 (teorija 4 + praksa 1).
**f) Brodska medicina, ekologija i zaštita – usmeni ispit**– Osnovni principi brodske medicine;
– Brodska ljekarna, sadržaj;
– Osnovne upute o brodskoj ljekarni;
– Profesionalne bolesti brodaraca;
– Karantenske bolesti (kolera, kuga, tifus,...);
– Spolne zarazne bolesti (gonoreja, sifilis, AIDS,...);
– Dezinfekcija, dezinsekcija i deratizacija;
– Djelovanje visoke temperature i opekline;
– Djelovanje niske temperature;
– Prva pomoć prilikom utapljanja, krvarenja prijeloma, gušenja, trovanja i dr.;
– Narkotici i narkomanija;
– Zaštita plovila – plovnih objekata;
– Zaštita na radu članova posade;
– Zaštita od zagađenja okoline sa plovila;
BROJ SATI: TEORIJA + PRAKSA= 3 (teorija 2 + praksa 1).
**g) Praktični ispit iz predmeta: Plovidba na unutarnjim vodama, Plovidbeni
propisi i signalizacija, Brodogradnja, Brodska medicina, ekologija i zaštita
ispituje se na plovilu s vlastitim pogonom, na plovnom putu i pristaništu.**

***4. Za zvanje zapovjednik – vrsta B***

**a) Navigacija i signalizacija – usmeni i pismeni ispit**– Pojmovi o vodnom i plovnom putu;
– Pojam i podjela unutarnjih plovnih putova;
– Plovidba na rijekama;
– Vezivanje plovila – vrste i nazivi užadi;
– Manevriranje plovila i sastava;
– Vođenje plovila – kormilarenje (danju i noću);
– Navigacijski instrumenti i pomagala;
– Nezgode (havarije) plovila i sastava i upotreba opreme za spašavanje;
– Riječne luke, pristaništa i tovarišta;
– Brodske prevodnice;
– Zimovnici i zimska skloništa;
– Plovna mreža Europe
– Plovni putovi u Republici Hrvatskoj;
– Reguliranje plovidbe putem signalnih stanica;
– Općenito o signalizaciji, međ. sig. kodeks i radiotelegrafija;
– Dnevni i noćni znaci plovila, te zvučni signali u plovidbi i stajanju;
– Pravila plovidbe u svim vremenskim uvjetima;
– Obilježavanje plovnog puta i objekti sigurnosti plovidbe;
– Red u pristaništu, sidrištu i zimovniku;
– Međunarodna pravila plovidbe (CEVNI, Dunavska komisija, Savska komisija)
– Detaljno poznavanje plovnog puta i objekata sigurnosti plovidbe za samostalno
upravljanje kormilom plovila na dionici plovnog puta za koju se traži
ovlaštenje;
BROJ SATI: TEORIJA + PRAKSA = 18 (teorija nastava 12 + praksa 6).
**b) Plovidbeno pravo i propisi – usmeni ispit**– Općenito o pravu, pravnim normama, izvorima prava i pravnim poslovima;
– Protupožarna zaštita;
– O prometnom pravu i vrste plovidbenih prava;
– Međunarodno plovidbeno pravo
– Međunarodni ugovori koji se odnose na unutarnju plovidbu;
– Propisi EU koji se odnose na unutarnju plovidbu;
– Međunarodni carinski propisi u unutarnjoj plovidbi;
– Eksteritorijalnost plovila i zastava pripadnosti;
– Osnovno poznavanje tehničkih pravila za brodove unutarnje plovidbe;
– Isprave i knjige plovila i znaci identifikacije;
– Isprave članova posade;
– Zdravstvena sposobnost brodarca;
– Dužnosti zapovjednika i članova posade plovila;
– Postupci kod sudara, nasukavanja i drugih havarija plovila;
– Služba sigurnosti plovidbe, nadležna tijela i inspekcija;
– Upisnici plovila;
– Tehnički pregledi plovila;
– Rođenje, smrt i oporuka na plovilu;
BROJ SATI: TEORIJA= 12.
**c) Brodogradnja – usmeni ispit**– Opći pojmovi o brodogradnji;
– Podjela – tipovi plovnih objekata;
– Glavni dijelovi plovila;
– Glavne mjere – dimenzije plovila;
– Plovnost plovila, osnovni principi plovnosti;
– Istisnina i nosivost plovila, obračun i postupak baždarenja;
– Čvrstoća plovila, elementi čvrstoće trupa plovila;
– Stabilitet plovila, prikaz skicama stanja stabiliteta;
– Otpori kretanju plovila – vrste i približne veličine otpora;
– Pogoni plovila kretna – sredstva plovila;
– Uređaji i oprema plovila: za sidrenje, privez, vuču i potisak, navigaciju i
kormilarenje, signalizaciju i vezu, spašavanje i osiguranje od potonuća, gašenje
požara, utovar i smještaj tereta, održavanje instalacija i uređaja za opću
namjenu;
BROJ SATI: TEORIJA + PRAKSA = 12 (teorija 8 + praksa 4).
**d) Brodska motorna postrojenja – usmeni ispit**– Podjela motora s unutarnjim izgaranjem prema radnom procesu i gorivu;
– Princip rada motora s unutarnjim izgaranjem;;
– Uređaji za pokretanje i kontrolu rada motora;
– Uređaji za daljinsko upravljanje postrojenjem;
– Prenosnici snage od motora do propelera;
– Goriva za pogon motora i osnovne karakteristike;
– Ulja za podmazivanje motora i osnovne karakteristike;
– Spremnici goriva i ulja na plovilu;
– Pripreme motora za pogon, posluga motora, i rukovanje motornim pogonom;
– Pomoćni motorni i električni motori na uređajima;
BROJ SATI: TEORIJA + PRAKSA = 10 (teorija 8 + praksa 2).
**e) Prometna hidrotehnika – usmeni ispit;**– Pojam o zemljinoj atsmoferi i tlaku zraka;
– Vlažnost zraka i mjerenje vlažnosti;
– Uzroci zračnog strujanja, mjerenje brzine i smjera – »ruža« vjetrova;
– Nastajanje oblaka i magle, glavne vrste oblaka;
– Opći pojmovi o atsmosferskim talozima – oborinama;
– Nastajanje leda na rijekama, vrste i osobine riječnog leda – obrana od leda,
zimovnici i zimska skloništa;
– Meteorološka praćenja i prognoze vremena;
– Osnovni prirodni i zemljopisni pojmovi o vodotocima;
– Karakteristike riječnog toka;
– Promjene vodnog nivoa na rijekama, vodostaj, vrste vodostaja i njihovo
značenje za plovidbu;
– Mjerenje vodostaja, vodomjeri – obični i automatski, praćenje vodostaja,
prognoze vodostaja;
– Erozija, vrste erozije, riječna erozija;
– Uzroci promjene brzine tečenja po širini i dubini poprečnog profila rijeke;
– Pojam o vodnom i plovnom putu, podjela vodnih puteva (pomorski i unutarnji,
prirodni i umjetni)
– Unutarnji plovni putovi;
– Opći pojmovi o regulacijama rijeka;
– Pojam o kanaliziranim rijekama i umjetnim kanalima;
– Opće hidrološke, hidrografske i plovidbene karakteristike glavnih plovnih
rijeka na području unutarnje plovidbe
– Riječne luke i pristaništa;
– Održavanje plovnih putova, vrste radova i tehnička sredstva;
BROJ SATI: TEORIJA+ PRAKSA = 10 (teorija 8 + praksa 2).
**f) Pretovar i prijevoz tereta – usmeni ispit**– Općenito o teretu;
– Vrste tereta;
– Skladišta plovila;
– Pristanišna skladišta;
– Specijalna pristanišna skladišta;
– Pretovarni uređaji na plovilu;
– Pristanišni pretovarni uređaji;
– Način utovara i slaganja tereta;
– Utovar, istovar i slaganje posebno pakiranih tereta;
– Priprema i predaja tereta za prijevoz;
– Postavljanje plovila za utovar – istovar;
– Određivanje količine tereta na plovilu;
– Robne prijevozne isprave;
– Raspored tereta obzirom na čvrstoću i stabilitet plovila;
BROJ SATI: TEORIJA + PRAKSA = 10 (teorija 8 + praksa 2).
**g) Brodska medicina, ekologija i zaštita – usmeni ispit**– Brodska ljekarna, sadržaj;
– Osnovne upute o brodskoj ljekarni;
– Profesionalne bolesti brodaraca;
– Karantenske bolesti (kolera, kuga, tifus,...);
– Spolne zarazne bolesti (gonoreja, sifilis, AIDS,...);
– Dezinfekcija, dezinsekcija i deratizacija;
– Djelovanje visoke temperature i opekline;
– Djelovanje niske temperature;
– Prva pomoć prilikom utapljanja, krvarenja prijeloma, gušenja, trovanja i dr.;
– Narkotici i narkomanija;
– Bolesti koje zahtjevaju hitnu kiruršku intervenciju;
– Zdravstveni dnevnik;
– Davanje injekcija;
– Porođaj na plovilu;
– Zdravstveni propisi o utvrđivanju smrti na plovilu, postupak s umrlim,
prevoženje umrlih;
– Zaštita plovila – plovnih objekata;
– Zaštita na radu članova posade;
– Zaštita putnika općenito, a posebice u slučaju napuštanja plovila, oštećenja
plovila, sudara, nasukanja, vatre, eksplozija i drugih slučajeva koji mogu
dovesti do panike;
– Zaštita od onečišćenja okoline sa plovila;
BROJ SATI: TEORIJA + PRAKSA = 7 (teorija 5 + praksa 2).
**h) Praktični ispit iz predmeta: Navigacija i signalizacija, Brodogradnja,
Prometna hidrotehnika, Pretovar i prijevoz tereta, i Brodska medicina, ekologija
i zaštita ispituje se na plovilu s vlastitim pogonom, na plovnom putu i
pristaništu.**

***5. Za zvanje zapovjednik – vrsta A***

**a) Navigacija i signalizacija – usmeni i pismeni ispit**– Pojam o vodostaju i vodostanju;
– Povijesni razvitak plovidbe;
– Regulacija unutarnji plovnih putova za veliku i malu vodu;
– Vezivanje plovila – vrste i nazivi užadi;
– Manevriranje plovila i sastava;
– Vođenje plovila – kormilarenje (danju i noću);
– Navigacijski instrumenti i pomagala;
– Nezgode (havarije) plovila i sastava i upotreba opreme za spašavanje;
– Protupožarna zaštita i upotreba protupožarne opreme;
– Riječne luke, pristaništa i tovarišta;
– Brodske prevodnice, manevar prevođenja;
– Bazenska pristaništa, zimovnici i zimska skloništa;
– Ekonomičnost riječnog prometa, ekonomična i sigurnosna brzina;
– Europski unutarnji plovni putovi
– Plovni putovi u Republici Hrvatskoj
– Međunarodna pravila plovidbe (CEVNI, Dunavska komisija, Savska komisija)
– Dnevni i noćni znaci plovila, te zvučni signali u plovidbi i stajanju;
– Pravila plovidbe u svim vremenskim uvjetima;
– Obilježavanje plovnog puta i objekti sigurnosti plovidbe;
– Red u pristaništu, sidrištu i zimovniku;
– Reguliranje plovidbe putem signalnih stanica;
– Općenito o signalizaciji, međ. sig. kodeks i radiotelegrafija;
– Detaljno poznavanje plovnog puta i objekata sigurnosti plovidbe za samostalno
upravljanje kormilom plovila na dionici plovnog puta za koju se traži
ovlaštenje;
BROJ SATI: TEORIJA + PRAKSA = 26 (teorija 16 + praksa 10).
**b) Plovidbeno pravo i propisi – usmeni ispit**– Općenito o pravu, pravnim normama, izvorima prava i pravnim poslovima;
– O prometnom pravu i vrste plovidbenih prava;
– Međunarodno plovidbeno pravo;
– Međunarodni ugovori koji se odnose na unutarnju plovidbu;
– Propisi EU koji se odnose na unutarnju plovidbu;
– Međunarodni carinski propisi u unutarnjoj plovidbi;
– Eksteritorijalnost plovila i zastava pripadnosti;
– Diplomatski i konzularni predstavnici;
– Osnovno poznavanje tehničkih pravila za brodove unutarnje plovidbe;
– Isprave i knjige plovila i znaci identifikacije;
– Isprave članova posade;
– Zdravstvena sposobnost brodarca;
– Upisnici plovila;
– Tehnički pregledi plovila;
– Rođenje, smrt i oporuka na plovilu;
– Dužnosti zapovjednika i članova posade plovila;
– Postupci kod sudara, nasukavanja i drugih havarija plovila;
– Služba sigurnosti plovidbe, nadležna tijela i inspekcija;
BROJ SATI: TEORIJA 16
**c) Brodogradnja – usmeni ispit**– Opći pojmovi o brodogradnji;
– Podjela – tipovi plovnih objekata;
– Glavni dijelovi plovila;
– Glavne mjere – dimenzije plovila;
– Plovnost plovila, osnovni principi plovnosti;
– Istisnina i nosivost plovila, obračun i postupak baždarenja;
– Čvrstoća plovila, elementi čvrstoće trupa;
– Stabilitet plovila, prikaz skicama stanja stabiliteta – izračun metacentarske
visine;
– Otpori kretanju plovila – vrste i približne veličine otpora;
– Pogoni plovila – kretna sredstva plovila;
– Uređaji i oprema plovila: za sidrenje, privez, vuču i potisak, navigaciju i
kormilarenje, signalizaciju i vezu, spašavanje i osiguranje od potonuća, gašenje
požara, utovar i smještaj tereta, održavanje instalacija i uređaja za opću
namjenu;
BROJ SATI: TEORIJA + PRAKSA = 14 (teorija 10 + praksa 4).
**d) Brodska motorna postrojenja – usmeni ispit**– Podjela motora s unutarnjim izgaranjem prema radnom procesu i gorivu;
– Vrste motora i sastavni dijelovi motora;
– Princip rada motora s unutarnjim izgaranjem;
– Uređaji za stvaranje gorive smjese kod benzinskih motora;
– Uređaji za ubrizgavanje goriva kod dizel motora;
– Sistemi za hlađenje motora;
– Sistemi za podmazivanje motora;
– Uređaji za pokretanje i kontrolu rada motora;
– Uređaji za daljinsko upravljanje postrojenjem;
– Prenosnici snage od motora do propelera;
– Goriva za pogon motora i osnovne karakteristike;
– Ulja za podmazivanje motora i osnovne karakteristike;
– Spremnici goriva i ulja na plovilu;
– Pripreme motora za pogon, posluga motora i rukovanje motornim pogonom;
– Pomoćni motorni i električni motori na uređajima;
BROJ SATI: TEORIJA + PRAKSA = 10 (teorija 8 + praksa 2).
**e) Prometna hidrotehnika – usmeni ispit**– Pojam o zemljinoj atsmoferi i tlaku zraka;
– Vlažnost zraka i mjerenje vlažnosti;
– Uzroci zračnog strujanja, mjerenje brzine i smjera – »ruža« vjetrova;
– Nastajanje oblaka i magle, glavne vrste oblaka;
– Opći pojmovi o atmosferskim talozima – oborinama;
– Nastajanje leda na rijekama, vrste i osobine riječnog leda – obrana od leda,
zimovnici i zimska skloništa;
– Meteorološka praćenja i prognoze vremena;
– Osnovni prirodni i zemljopisni pojmovi o vodotocima;
– Karakteristike riječnog toka;
– Promjene vodnog nivoa na rijekama, vodostaj, vrste vodostaja i njihovo
značenje za plovidbu;
– Mjerenje vodostaja, vodomjeri – obični i automatski, praćenje vodostaja,
prognoze vodostaja;
– Erozija, vrste erozije, riječna erozija;
– Uzroci promjene brzine tečenja po širini i dubini poprečnog profila rijeke;
– Tehničko prikazivanje vodotoka – nacrti i pravila;
– Redukcija vodostaja na uvjetni nivo, relativna i apsolutna kota vode;
– Pad rijeke (relativni i apsolutni), orijentacione vrijednosti padova na
pojedinim dijelovima unutarnjih plovnih putova;
– Pojam o vodnom i plovnom putu, podjela vodnih puteva (pomorski i unutarnji,
prirodni i umjetni)
– Unutarnji plovni putovi;
– Opći pojmovi o regulacijama rijeka;
– Pojam o kanaliziranim rijekama i umjetnim kanalima;
– Opće hidrološke, hidrografske i plovidbene karakteristike glavnih plovnih
rijeka na području unutarnje plovidbe
– Riječne luke i pristaništa;
– Zimovnici, vrste, građ. objekti, uređaji i oprema, opisno i skice;
– Brodogradilišta, navozi, bazeni i oprema obale – vrste, opisi i skice;
– Održavanje plovnih putova, vrste radova i tehnička sredstva;
BROJ SATI: TEORIJA + PRAKSA = 12 (teorija 10 + praksa 2).
**f) Brodska medicina, ekologija i zaštita – usmeni ispit**– Osnovni principi o brodskoj medicini;
– Brodska ljekarna;
– Osnovne upute o brodskoj ljekarni;
– Karantenske bolesti (kolera, kuga, tifus,...);
– Spolne zarazne bolesti (gonoreja, sifilis, AIDS,...);
– Dezinfekcija, dezinsekcija i deratizacija;
– Opekline;
– Djelovanje niske temperature;
– Prva pomoć prilikom krvarenja;
– Prva pomoć prilikom prijeloma;
– Gušenja i trovanja plinovima;
– Narkotici i narkomanija;
– Bolesti koje zahtjevaju hitnu kiruršku intervenciju;
– Zdravstveni dnevnik;
– Davanje injekcija;
– Zaštita plovila – plovnih objekata;
– Zaštita na radu članova posade;
– Zaštita putnika općenito, a posebice u slučaju napuštanja plovila, oštećenja
plovila, sudara, nasukanja, vatre, eksplozija i drugih slučajeva koji mogu
dovesti do panike;
– Poznavanje sigurnosnih uputa za putnike(izlazi u slučaju opasnosti, upotreba
opreme)
– Zaštita od zagađenja okoline sa plovila;
BROJ SATI: TEORIJA + PRAKSA = 7 (teorija 5 + praksa 2).
**g) Praktični ispit iz predmeta: Navigacija i signalizacija, Brodska motorna
postrojenja, Prometna hidrotehnika, i Brodska medicina, ekologija i zaštita
ispituje se na plovilu s vlastitim pogonom; u tegeljenom, potiskivanom ili
bočnom sastavu na plovnom putu i pristaništu.**

***6. Za zvanje rukovatelj tehničkog plovila***

**a) Navigacija – usmeni ispit**– Pojmovi o vodnom i plovnom putu;
– Pojam i podjela unutarnjih plovnih putova;
– Plovidba na rijekama;
– Vezivanje plovila – vrste i nazivi užadi;
– Manevriranje plovila i sastava pri plovdbi, u slobodnoj vožnji i vuči;
– Manevriranje plovećom napravom za vrijeme rada;
– Rukovanje palubnim uređajima tehničkog plovila;
– Preventivne mjere prilikom postavljanja tehničkih plovila na nedovoljno
poznata i opasna mjesta;
– Izvođenje bagerskih radova;
– Navigacijski instrumenti i pomagala;
– Nezgode (havarije) plovila i sastava;
– Riječne luke, pristaništa i tovarišta;
– Brodske prevodnice;
– Zimovnici i zimska skloništa na plovnoj mreži Dunava;
– Plovni putovi u Republici Hrvatskoj i Europska mreža plovnih putova;
BROJ SATI: TEORIJA + PRAKSA = 12 (teorija 8 + praksa 4).
**b) Prometna hidrotehnika – usmeni i pismeni ispit**– Pojam o prirodnim izvorima topline;
– Pojam o zemljinoj atsmoferi i tlaku zraka;
– Vlažnost zraka i mjerenje vlažnosti;
– Uzroci zračnog strujanja, mjerenje brzine i smjera – »ruža« vjetrova;
– Nastajanje oblaka i magle, glavne vrste oblaka;
– Opći pojmovi o atsmosferskim talozima – oborinama;
– Nastajanje leda na rijekama, vrste i osobine riječnog leda – obrana od leda,
zimovnici i zimska skloništa;
– Meteorološka praćenja i prognoze vremena;
– Osnovni prirodni i zemljopisni pojmovi o vodotocima;
– Karakteristike riječnog toka;
– Promjene vodnog nivoa na rijekama, vodostaj, vrste vodostaja i njihovo
značenje za plovidbu;
– Mjerenje vodostaja, vodomjeri – obični i automatski, praćenje vodostaja,
prognoze vodostaja;
– Erozija, vrste erozije, riječna erozija;
– Uzroci promjene brzine tečenja po širini i dubini poprečnog profila rijeke;
– Tehničko prikazivanje vodotoka – nacrti i pravila;
– Redukcija vodostaja na uvjetni nivo, relativna i apsolutna kota vode;
– Pad rijeke (relativni i apsolutni), orijentacione vrijednosti padova na
pojedinim dijelovima unutarnjih plovnih putova;
– Pojam o vodnom i plovnom putu, podjela vodnih puteva (pomorski i unutarnji,
prirodni i umjetni)
– Unutarnji plovni putovi;
– Opći pojmovi o regulacijama rijeka;
– Regulacioni radovi na plovnom putu, vrste, materijali i način izvođenja;
– Pojam o kanaliziranim rijekama i umjetnim kanalima;
– Opće hidrološke, hidrografske i plovidbene osobine plovnih rijeka u Republici
Hrvatskoj;
– Riječne luke i pristaništa, akvatorij i teritorij, vrste, vrste obale, oprema;
– Zimovnici, vrste, građ. objekti, uređaji i oprema, opisno i skice;
– Brodogradilišta, navozi, bazeni i oprema obale – vrste, opisi i skice;
– Održavanje plovnih putova, vrste radova i tehnička sredstva;
BROJ SATI: TEORIJA + PRAKSA = 26 (teorija 16 + praksa 10).
**c) Plovidbeni propisi i signalizacija – usmeni ispit**– Općenito o pravu, prometnim i plovidbenim propisima;
– Međunarodni ugovori koji se odnose na unutarnju plovidbu;
– Propisi EU koji se odnose na unutarnju plovidbu;
– Eksteritorijalnost plovila i zastava pripadnosti;
– Osnovno poznavanje tehničkih pravila za brodove unutarnje plovidbe;
– Međunarodna pravila plovidbe (CEVNI, Dunavska komisija, Savska komisija)
– Isprave i knjige plovila i znaci identifikacije;
– Dnevni i noćni znaci plovila, te zvučni signali u plovidbi i stajanju;
– Pravila plovidbe u svim vremenskim uvjetima;
– Obilježavanje plovnog puta i objekti sigurnosti plovidbe;
– Red u pristaništu, sidrištu i zimovniku;
– Dužnosti zapovjednika i članova posade plovila;
– Postupci kod sudara, nasukavanja i drugih havarija plovila;
– Služba sigurnosti plovidbe, nadležna tijela i inspekcija;
– Reguliranje plovidbe putem signalnih stanica;
– Općenito o signalizaciji, međ. sig. kodeks i radiotelegrafija;
– Osnove propisa o izvođenju građevinskih radova;
– Propisi koji reguliraju vodno dobro i red na vodnom dobru;
BROJ SATI: TEORIJA + PRAKSA = 12 (teorija 10 + praksa 2).
**d) Brodogradnja – usmeni ispit**– Opći pojmovi o brodogradnji;
– Podjela – tipovi plovnih objekata;
– Glavni dijelovi plovila;
– Glavne mjere – dimenzije plovila;
– Plovnost plovila, osnovni principi plovnosti;
– Istisnina i nosivost plovila, obračun i postupak baždarenja;
– Čvrstoća plovila, elementi čvrstoće trupa;
– Stabilitet plovila, prikaz skicama stanja stabiliteta;
– Otpori kretanju plovila – vrste i približne veličine otpora;
– Pogoni plovila kretna sredstva plovila;
– Uređaji i oprema plovila: za sidrenje, privez, vuču i potisak, navigaciju i
kormilarenje, signalizaciju i vezu, spašavanje i osiguranje od potonuća, gašenje
požara, utovar i smještaj tereta, održavanje instalacija i uređaja za opću
namjenu.
BROJ SATI: TEORIJA + PRAKSA = 14 (teorija 10 + praksa 4).
**e) Brodska motorna postrojenja – usmeni ispit**– Podjela motora s unutarnjim izgaranjem prema radnom procesu i gorivu;
– Vrste motora i sastavni dijelovi motora;
– Princip rada motora s unutarnjim izgaranjem;
– Uspoređivanje 4-taktnog i 2-taktnog motora (benzinski i dizel);
– Uređaji za stvaranje gorive smjese kod benzinskih motora;
– Uređaji za ubrizgavanje goriva kod dizel motora;
– Sistemi za hlađenje motora;
– Sistemi za podmazivanje motora;
– Uređaji za pokretanje i kontrolu rada motora;
– Uređaji za daljinsko upravljanje postrojenjem;
– Prenosnici snage od motora do propelera;
– Goriva za pogon motora i osnovne karakteristike;
– Ulja za podmazivanje motora i osnovne karakteristike;
– Spremnici goriva i ulja na plovilu;
– Pripreme motora za pogon, posluga motora i rukovanje motornim pogonom;
– Pomoćni motorni i električni motori na uređajima;
BROJ SATI: TEORIJA+ PRAKSA = 10 (teorija 8 + praksa 2).
**f) Brodska medicina, ekologija i zaštita – usmeni ispit**– Osnovni principi o brodskoj medicini;
– Brodska ljekarna;
– Osnovne upute o brodskoj ljekarni;
– Karantenske bolesti (kolera, kuga, tifus,...);
– Spolne zarazne bolesti (gonoreja, sifilis, AIDS,...);
– Dezinfekcija, dezinsekcija i deratizacija;
– Opekline;
– Djelovanje niske temperature;
– Prva pomoć prilikom krvarenja;
– Prva pomoć prilikom prijeloma;
– Gušenje i trovanje plinovima;
– Narkotici i narkomanija;
– Bolesti koje zahtjevaju hitnu kiruršku intervenciju;
– Zdravstveni dnevnik;
– Davanje injekcija;
– Zaštita plovila – plovnih objekata;
– Zaštita na radu članova posade;
– Zaštita od zagađenja okoline sa plovila;
BROJ SATI: TEORIJA + PRAKSA = 6 (teorija 4 + praksa 2).
**g) Praktični ispit iz predmeta: Navigacija, Prometna hidrotehnika, Plovidbeni
propisi i signalizacija, Brodska motorna postrojenja, i Brodska medicina,
ekologija i zaštita; ispituje se na plovilu s vlastitim pogonom; na tehničkom
plovilu u radu na plovnom putu i pristaništu.**

Dio II. ZVANJA U SLUŽBI STROJA

***1. Za zvanje pomoćni strojar***

**a) Brodska motorna postrojenja – usmeni i pismeni ispit**– Konstruktivno i funkcionalno povezivanje sastavnih dijelova brodskih motora;
– Radni proces 4-taktnog dizel motora s izravnim ubrizgavanje goriva u cilindru
– Radni proces 4-taktnog dizel motora s ubrizgavanjem goriva u predkomoru;
– Dvotaktni brodski dizel motor;
– Uspoređivanje 4-taktnog i 2-taktnog dizel motora;
– Punjenje i ispiranje cilindra 2-taktnog dizel motora;
– Sistemi ispiranja cilindra 2-taktnog dizel motora i sisaljke za ispiranje;
– Količina zraka potrebna za ispiranje cilindra 2-taktnog dizel motora u odnosu
na volumen cilindra;
– Stvaranje gorive smjese kod dizel motora;
– Ventili za ubrizgavanje goriva – vrste i principi rada;
– Sisaljke za ubrizgavanje goriva;
– Reguliranje količine goriva koja se ubrizgava u cilindar;
– Nepotpuno sagorijevanje goriva;
– Oblici kompresionog prostora, stupanj kompresije i utjecaj na sagorijevanje;
– Uređaji za povećanje snage motora;
– Uređaji za pokretanje motora komprimiranim zrakom;
– Uređaji za prekret – promjenu smjera vrtnje direktno prekretnih motora;
– Prekretne kopče, reduktori, osovinski vod;
– Uređaji za kontrolu rada motora i zaštitu motora;
– Uređaji za daljinsko upravljanje postrojenjem;
– Razvodni križni dijagram 4-taktnog dizel motora;
– Reguliranje početka ubrizgavanja goriva u cilindar motora;
– Sistemi za hlađenje motora;
– Sistemi za podmazivanje motora;
– Hlađenje klipa, ventila goriva i ispušnog ventila kod dizel motora;
– Toplotni bilans kod 4-taktnih i 2-taktnih brodskih dizel motora;
– Fizikalna i kemijska svojstva goriva;
– Sagorijevanje goriva u cilindru benzinskih motora, oktanski broj;
– Sagorijevanje goriva u cilindru dizel motora, catanski broj;
– Utjecaj goriva na udarno izgaranje;
– Ulja za podmazivanje brodskih motora i osnovne karakteristike;
– Manje havarije izmjena sklopova motora;
– Proračun indicirane i efektivne snage motora;
– Automatizacija motora u funkciji sigurnosti rada motornog postrojenja.
BROJ SATI: TEORIJA + PRAKSA = 18 (teorija 12 + praksa 6).
**b) Brodska elektrotehnika i automatizacija pogona – usmeni ispit**– Kondenzatori;
– Napon, jakost i otpor;
– Omov zakon;
– Otpor vodiča;
– Otpornici – reostati;
– Grananje električne struje – Kircofferova pravila;
– Toplinski učinci el.struje;
– Akomulatori;
– Istosmjerna struja;
– Generatori istosmjerne struje;
– Elektromotori istosmjerne struje;
– Pokretanje motora istosmjerne struje;
– Izmjenična struja, omski, induktivni i kapacitivni otpor u krugu izmjenične
struje;
– Snaga izmjenične struje i faktor snage cos ϕ;
– Generatori izmjenične struje;
– Trofazni generator izmjenične struje;
– Elektromotori izmjenične struje;
– Trofazni asinhroni motor; pokretanje sklopkom »zvijezda – trokut«;
– Transformatori izmjenične struje;
– Pretvarači i ispravljači struje;
– Mjerni instrumenti;
– Brodske električne instalacije;
– Sigurnosni automatski prekidači minimalne i maksimalne struje;
– Automatizacija u funkciji sigurnosti i zaštiti električnih strojeva i elektro
instalacija.
BROJ SATI: TEORIJA + PRAKSA = 12 (teorija 8 + praksa 4).
**c) Brodski pomoćni strojevi i uređaji – usmeni ispit**– Podjela pomoćnih strojeva prema namjeni i vrsti pogona;
– Brodske sisaljke-podjela;
– Klipne sisaljke, centrifugalne sisaljke, vijčane sisaljke i zupčaste sisaljke;
– Klipni kompresori;
– Ventilatori za izmjenu zraka u strojarnici;
– Seperatori motornog ulja, goriva i zamuljenje vode;
– Poredni čistači motornog ulja;
– Izmjenjivači topline rashlađene vode glavnog motora;
– Zagrijači vode;
– Termoregulatori – termostati, AKO ventili;
– Hidrofori vode;
– Grubi i fini čistači vode, goriva i ulja;
– Kotlovi i gorionici za centralno grijanje;
– Posude pod tlakom za pokretanje glavnih motora;
– Hidraulični kormilarski stroj i uljne sisaljke za pogon istog;
– Uljni motori za pogon palubnih uređaja;
– Brodski rashladni uređaji;
– Brodske instalacije ventilske stanice, brzozaporni ventili;
– Brodski palubni uređaji;
– Automatizacija pomoćnih motora u funkciji sigurnosti pogona;
BROJ SATI: TEORIJA+ PRAKSA = 12 (teorija 8 + praksa 4).
**d) Plovidbeni i tehnički propisi– usmeni ispit**– Propisi o sigurnosti plovidbe;
– Tijela državne vlasti i sigurnosti plovidbe;
– Klasifikacioni zavodi i tehnički pregledi;
– Isprave i knjige plovila;
– Osobne isprave brodarca;
– Zdravstvena sposobnost brodarca;
– Dužnosti članova posade broda;
– Propisi o obveznim pregledima posuda pod tlakom;
– Instrumenti za sigurnost posuda pod tlakom;
– Propisi o rukovanju goriva i ulja na brodu;
– Brodski cjevovodi, smještaj i oznake;
– Propisi o akumulatorskim stanicama i el. instalacijama;
– Propisi o zaštiti vode i okoliša s broda;
BROJ SATI: TEORIJA + PRAKSA = 10 (teorija 8 + praksa 2).
**e) Brodogradnja – usmeni ispit**– Opći pojmovi o brodogradnji;
– Podjela – tipovi plovnih objekata;
– Glavni dijelovi broda;
– Glavne mjere – dimenzije broda;
– Plovnost broda, osnovni principi plovnosti;
– Čvrstoća broda, elementi čvrstoće brodskog trupa;
– Brodski pogoni kretna sredstva brodova;
– Uređaji i oprema broda: za sidrenje, privez, vuču i potisak, navigaciju i
kormilarenje, signalizaciju i vezu, spašavanje i osiguranje od potonuća, gašenje
požara, utovar i smještaj tereta, održavanje instalacija i uređaja za opću
namjenu.
BROJ SATI: TEORIJA + PRAKSA = 8 (teorija 6 + praksa 2).
**f) Brodska medicina, ekologija i zaštita – usmeni ispit**– Brodska ljekarna, sadržaj;
– Osnovne upute o brodskoj ljekarni;
– Profesionalne bolesti brodaraca;
– Karantenske bolesti (kolera, kuga, tifus,...);
– Spolne zarazne bolesti (gonoreja, sifilis, AIDS,...);
– Dezinfekcija, dezinsekcija i deratizacija;
– Djelovanje visoke temperature i opekline;
– Djelovanje niske temperature;
– Prva pomoć prilikom utapljanja, krvarenja prijeloma, gušenja, trovanja i dr.;
– Narkotici i narkomanija;
– Zaštita broda – plovnih objekata;
– Zaštita na radu članova posade;
– Zaštita od onečišćenja okoline sa plovila;
BROJ SATI: TEORIJA + PRAKSA = 6 (teorija 4 + praksa 2).
**g) Praktični ispit iz predmeta: Brodska motorna postrojenja, Brodska
elektrotehnika i automatizacija, Brodski pomoćni strojevi i uređaji i Brodska
medicina, ekologija i zaštita; ispituje se na brodu s vlastitim pogonom, na
plovnom putu i stajanju.**

***2. Za zvanje strojar unutarnje plovidbe***

**a) Brodska motorna postrojenja – usmeni i pismeni ispit**– Konstruktivno i funkcionalno povezivanje sastavnih dijelova motora;
– Radni proces 4-taktnog dizel motora s izravnim ubrizgavanjem goriva i cilindar
– Radni proces 4-taktnog dizel motora s ubrizgavanjem goriva u predkomoru;
– Dvotaktni dizel motor;
– Uspoređivanje 4-taktnog i 2-taktnog dizel motora;
– Punjenje i ispiranje cilindara 2-taktnog dizel motora;
– Sistemi ispiranje cilindara 2-taktnog dizel motora i sisaljke za ispiranje;
– Količina zraka potrebna za ispiranje cilindra 2-taktnog dizel motora u odnosu
na volumen cilindra;
– Stvaranje gorive smjese kod dizel motora;
– Ventili za ubrizgavanje goriva – vrste i princip rada;
– Sisaljke za ubrizgavanje goriva;
– Reguliranje količine goriva koja se ubrizgava u cilindar;
– Nepotpuno sagorjevanje goriva;
– Oblici kompresionog prostora, stupanj kompresije i uticaj na sagorjevanje;
– Uređaj za povećanje snage motora;
– Uređaj za pokretanje motora komprimiranim zrakom;
– Uređaj za prekret – promjenu smjera vrtnje direktno prekretnih motora;
– Prekretne kopče, reduktori, osovinski vod;
– Uređeji za kontrolu rada motora i zaštitu motora;
– Uređaji za daljinsko upravljanje postrojenjem;
– Razvodni kružni dijagram 4-taktnog dizel motora;
– Reguliranje početka ubrizgavanja goriva u cilindar motora;
– Sistemi za hlađenje motora;
– Sistemi za podmazivanje motora;
– Hlađenje klipa, ventila goriva i ispušnog ventila kod dizel motora;
– Toplotni bilans kod 4-taktnih i 2-taktnih dizel motora;
– Fizikalna i kemijska svojstva goriva;
– Sagorijevanje goriva u cilindru benzinskih motora, oktanski broj;
– Sagorijevanje goriva u cilindru dizel motora, cetanski broj;
– Utjecaj goriva na udarno izgaranje;
– Ulja za podmazivanje motora i osnovne karakteristike;
– Proračun indicirane i efektivne snage motora;
– Pogon i održavanje glavnih motora;
– Snimanje indikatorskih dijagrama i korekcija vremena ubrizgavanja goriva;
– Ekonomičnost rada i stupanj djelovanja glavnih motora;
– Otklanjanje havarije na motoru i utvrđivanje uzroka havarije;
– Poznavanje i upotreba tehničkih uputa o dopuštenim tolerancijama istrošenosti
sklopova;
– Podešavanje motora prema protokolu s probnog stola proizvođača;
– Priprema i izvođenje generalnih popravaka motora;
– Proračun zaliha i potrošnje goriva i maziva;
– Rasprema i konzerviranje postrojenja;
– Automatizacija motora u funkciji sigurnosti rada motornog postrojenja;
BROJ SATI: TEORIJA + PRAKSA = 26 (teorija 16 + praksa 10).
**b) Brodska elektrotehnika i automatizacija pogona – usmeni ispit**– Kondenzatori;
– Napon, jakost i otpor;
– Omov zakon;
– Otpor vodiča;
– Otpornici – reostati;
– Granjanje električne struje – Kirchoffova pravila;
– Toplinski učinci el. struje;
– Akumulatori;
– Istosmjerna struja;
– Generatori istosmjerne struje;
– Elektromotori istosmjerne struje;
– Pokretanje motora istosmjerne struje;
– Izmjenična struja, omski, induktivni i kapacitivni otpor u krugu izmjenične
struje;
– Snaga izmjenične struje i faktor snage cos ϕ;
– Generatori izmjenične struje;
– Trofazni generator izmjenične struje;
– Elektromotori izmjenične struje;
– Trofazni asinhroni motor, pokretanje sklopkom »zvjezda – trokut«
– Transformatori izmjenične struje;
– Pretvarači i ispravljači struje;
– Mjerni instrumenti;
– Električne instalacije;
– Sigurnosni automatski prekidači minimalne i maksimalne struje;
– Konstruktivno i funkcionalno poznavanje električnih strojeva, uređaja i
instalacija;
– Upotreba, održavanje i popravci;
– Automatizacija u funkciji sigurnosti i zaštiti električnih strojeva i elektro
instalacija;
BROJ SATI: TEORIJA + PRAKSA = 16 (teorija 10 + praksa 6).
**c) Brodski pomoćni strojevi i uređaji – usmeni ispit**– Podjela pomoćnih strojeva prema namjeni i vrsti pogona;
– Brodske sisaljke – podjela;
– Stapne sisaljke;
– Centrifugalne sisaljke;
– Vijčane sisaljke;
– Zupčaste sisaljke;
– Stapni kompresori;
– Ventilatori za izmjenu zraka u strojarnici;
– Separatori motornog ulja, goriva i zamuljene vode;
– Poredni čistači motornog ulja;
– Izmjenjivači topline rashladne vode glavnog motora;
– Zagrijači vode;
– Termoregulatori – termostati, AKO-ventili;
– Hidrofori vode;
– Grubi i fini čistači vode, goriva i ulja;
– Kotlovi i gorionici za centralno grijanje;
– Posude pod tlakom za pokretanje glavnih motora;
– Hidraulični kormilarski stroj;
– Uljne sisaljke za pogon hidrauličnog kormilarskog stroja;
– Uljni motori za pogon palubnih uređaja;
– Brodski rashladni uređaji;
– Brodske instalacije, ventilske stanice, brzozaporni ventili;
– Palubni uređaji;
– Konstruktivno i funkcionalno poznavanje pomoćnih strojeva i uređaja;
– Pogon, eksploatacija i održavanje;
– Obrada havarije na pomoćnim strojevima i uređajima;
– Izvođenje popravaka na pomoćnim strojevima i palubnim uređajima;
– Automatizacija pomoćnih motora u funkciji sigurnosti pogona;
BROJ SATI: TEORIJA + PRAKSA = 12 (teorija 8 + praksa 4).
**d) Plovidbeni i tehnički propisi – usmeni ispit**– Propisi o sigurnosti plovidbe;
– Tijela državne vlasti i sigurnosti plovidbe;
– Isprave i knjige plovila;
– Dužnosti članova posade plovila;
– Osobne isprave brodarca;
– Zdravstvena sposobnost brodarca;
– Vrste i rokovi tehničkih pregleda plovila;
– Propisi o obveznim pregledima posuda pod tlakom;
– Instrumenti za sigurnost posuda pod tlakom;
– Propisi o rukovanju goriva i ulja na plovilu;
– Brodski cjevovodi, smještaj i oznake;
– Propisi o akumulatorskim stanicama i el. instalacijama;
– Propisi o zaštiti vode i okoliša od zagađenja sa plovila;
– Red u pristaništu, sidrištu i zimovniku;
– Postupci kod sudara, nasukavanja i drugih havarija plovila;
– Služba sigurnosti plovidbe, nadležna tijela i inspekcija;
BROJ SATI: TEORIJA + PRAKSA = 10 (teorija 8 + praksa 2).
**e) Brodogradnja – usmeni ispit**– Opći pojmovi o brodogradnji;
– Podjela – tipovi plovnih objekata;
– Glavni dijelovi plovila;
– Glavne mjere – dimenzije plovila;
– Plovnost plovila, osnovni principi plovnosti;
– Čvrstoća plovila, elementi čvrstoće trupa;
– Pogoni plovila, kretna sredstva plovila;
– Uređaji i oprema plovila: za sidrenje, privez, vuču i potisak, navigaciju i
kormilarenje, signalizaciju i vezu, spašavanje i osiguranje od potonuća, gašenje
požara, utovar i smještaj tereta, održavanje instalacija i uređaja za opću
namjenu.
BROJ SATI: TEORIJA + PRAKSA = 12 (teorija 10 + praksa 2).
**f) Brodska medicina, ekologija i zaštita – usmeni ispit**– Brodska ljekarna;
– Osnovne upute o brodskoj ljekarni;
– Karantenske bolesti (kolera, kuga, tifus,...);
– Spolne zarazne bolesti (gonoreja, sifilis, AIDS,...);
– Dezinfekcija, dezinsekcija i deratizacija;
– Opekline;
– Djelovanje niske temperature;
– Prva pomoć prilikom krvarenja;
– Prva pomoć prilikom prijeloma;
– Gušenje i trovanje plinovima;
– Narkotici i narkomanija;
– Zdravstveni dnevnik;
– Zaštita plovila – plovnih objekata;
– Zaštita na radu članova posade;
– Zaštita od zagađenja okoline sa plovila;
BROJ SATI: TEORIJA+ PRAKSA = 6 (teorija 4 + praksa 2).
**g) Praktični ispit iz predmeta: Brodska motorna postrojenja, Brodska
elektrotehnika i automatizacija, Brodski pomoćni strojevi i uređaji i Brodska
medicina, ekologija i zaštita ispituje se na plovilu s vlastitim pogonom, na
plovnom putu i stajanju.**

Dio III. STRANI JEZIK

Za zvanje zapovjednik (svjedodžba o osposobljenosti vrsta A) polaže se strani
jezik (njemački odnosno ruski) usmeno i pismeno, i to:
– poznavanje plovidbene terminologije,
– čitanje i prijevod stručnog teksta uz upotrebu riječnika;
– jednostavni razgovor.
BROJ SATI: TEORETSKI = 10

Dio IV. DOPUNSKA OSPOSOBLJENOST

***1. Za upravljanje plovilom uz pomoć radara***

**a) Teorija radara**– Radiovalovi, opći pojmovi
– Brzina i smjer rasprostiranja valova
– Reflektiranje radiovalova (radarreflektori)
– Način rada radara
– Frekvencijski opsezi
– Snaga emisije
– Trajanje impulsa emitiranja
– Broj okreta antene
– Karakteristike antena
– Pokazivač-display (način rada)
– Promjer ekrana
– Domet radara
– Greške na malim udaljenostima
– Greške na ekranu općenito
BROJ SATI: TEORIJA+ PRAKSA =3 (teorija 3 + praksa Ř).
**b) Tumačenje radarske slike**– Pramčanica
– Određivanje pozicije, pravca i brzine okreta vlastitog plovila
– Određivanje udaljenosti i razmaka
– Procjena ponašanja drugih sudionika u plovidbi (plovilo koji stoje, plovila
koji dolaze u susret i koji plove u istom smjeru)
– Značenje pomoćnih elemenata na radarskoj slici (pramčanica, prsten za mjerenje
udaljenosti, perzistencija, decentracija)
– Ograničenja u mogućnostima prijema informacija putem radara
– Razlike između tradicionalnih displeja i displeja novije tehnologije
BROJ SATI: TEORIJA + PRAKSA = 4 (teorija 1 + 3).
**c) Smetnje na radarskoj slici**– Smetnje koje uzrokuje vlastito plovilo i mogućnosti za njihovo ublažavanje:
smetnje uslijed antenske konstrukcije slijepa područja,višestruki odjeci (npr.
od skladišta na plovilu)
– Smetnje zbog okruženja i mogućnosti za njihovo ublažavanje: smetnje uslijed
kiše i valova, blizina mosta, višestruki odjeci, lažni odjeci,
zasjenjenja-slijepa područja
– Smetnje uslijed drugih radarskih uređaja i mogućnosti za njihovo ublažavanje
BROJ SATI: TEORIJA+ PRAKSA = 2 (teorija 1 + praksa 1).
**d) Opsluživanje radarskog uređaja i priprema za isplovljenje**– Vrijeme uključivanja, priprema
– Osnovna pravila, ugađanje
– Podešavanje kontrasta i osvjetljenja
– Podešavanje dometa
– Podešavanje prigušivača i filtera
– Procjena kvaliteta slike
BROJ SATI: TEORIJA + PRAKSA = 4 (teorija 1 + praksa 3).
**e) Pokazivač brzine okretanja**– Način rada
– Mogućnosti upotrebe
BROJ SATI: TEORIJA + PRAKSA = 1 (teorija 0,5 + praksa 0,5).
**f) Pravila plovidbe**– Radio-komunikacija, zvučni znakovi, susretanje i preticanje
– Pravila plovidbe uz pomoć radara (dio f ne polažu kandidati koji su isto
položili u okviru ispita za drugo zvanje)
BROJ SATI: TEORIJA+ PRAKSA = 2 (teorija 2 + praksa 0).
**g) Plovidba uz pomoć radara**– Plovidba i okretanje na svim vrstama plovnih putova
– Ulazak i izlazak u/iz luku/e ili sporedni/og plovni/og put/a uz upotrebu radio
uređaja i zvučnih znakova
– Susretanje i pretjecanje
– Dolazak i zaustavljanje na određenoj poziciji
– Rukovođenje posadom u kormilarnici
– Plovidba u posebnim uvjetima (npr: opasnosti u plovidbi, otkazivanje opreme,
prepreke na plovnom putu)
BROJ SATI: TEORIJA + PRAKSA = 7 (teorija 0 + praksa 7).
Plovidba uz pomoć radara ispituje se na plovilu s radarom u plovidbi ili uz
pomoć odgovarajuće opreme za simulaciju plovidbe uz pomoć radara

***2. Za rukovanje radiotelefonskom stanicom***

**a) Općenito o radio komunikacijama na un. plovnim putovima**– Definicija pojmova
– Vrsta radio postaja
– Vrsta i opis komunikacijskih protokola
– Kategorije poruka
– Tablica kanala i frekvencije
– Simplex i Duplex način rada
– Propagacija radio valova
BROJ SATI: TEORIJA + PRAKSA = 2 (teorija 2 + praksa 0).
**b) Odvijanje radio-komunikacija u unutarnjoj plovidbi**– Hijerarhija poziva
– Komunikacijska forma
– Priprema poziva i pozivanje
– Disciplina komunikacije
– Postupci kod obavljanja radijske straže
– Dual watch
– Tablica spelovanja
– Jezici
BROJ SATI: TEORIJA + PRAKSA = 6 (teorija 3 + praksa 3).
**c) Komunikacije u slučaju opasnosti, hitnosti i sigurnosti**– Teoretsko i praktično poznavanje komunikacijskih postupaka
– Početak komunikacije opasnosti
– Odgovor na poziv
– Prosljeđivanje poruke o opasnosti
– Ograničeni režim rada na kanalima za opasnost
– Završetak ograničenog režima rada
– Procedura komunikacije hitnosti
– Procedura komunikacije sigurnosti
BROJ SATI: TEORIJA + PRAKSA = 6 (teorija 2 + praksa 4).
**d) Pravna regulativa**– Obvezna dokumentacija na plovilu
– Nacionalni i međunarodni akti koji reguliraju upotrebu radio postaja
– Odgovornost za rad s radio uređajima
– Obveza javljanja za određena plovila
– Tajnost radiokomunikacija
BROJ SATI: TEORIJA + PRAKSA = 2 (teorija 2 + praksa 0).
**e) Rukovanje radio-uređajima**– Testiranje uređaja
– Izbor kanala i podešavanje uređaja
– Ograničenje snage odašiljača
– Smetnje
– Vrste antena
– Osnove održavanja radio uređaja
– Napajanje radio uređaja
BROJ SATI: TEORIJA + PRAKSA = 4 (teorija 1 + praksa 3).

*3. Za rukovanje plovnom dizalicom*

**a) Konstrukcija i oprema plovnih dizalica**– Osnovni pojmovi o sili, mehaničkom radu, brzini snazi i energiji i o
jedinicama za njihovo mjerenje
– Pojam o brodskim linijama, njihovom značenju, i primjeni
– Koeficijent punoće konstrukcione vodne linije i glavnog rebra (definicije i
obrasci)
– Istisnina (deplasman), vlastita težina i nosivost plovila (definicije)
– Koeficijent punoće istisnine.
– Približni proračun istisnine i nosivosti plovila, kada su poznate glavne
dimenzije trupa i koeficijent punoće istisnine.
– Stabilna, labilna i indiferentna ravnoteža plovila, sa naročitim osvrtom na
stabilitet plovnih dizalica (težište sistema i istisnine, metacentar, osnovna
jednadžba statičkog stabiliteta; kontra tegovi i balastni tankovi)
– Osnovni pojmovi o pramčanoj i krmenoj pretezi plovnih dizalica – uzroci,
nastajanje i posljedice (opisno)
– Glavne vrste plovnih dizalica, maljeva i razbijača stijena i njihove tehničko
– eksploatacijske karakteristike (opis, glavne dimenzije, kapaciteti, prednosti
i nedostaci).
– Princip rada i glavni dijelovi četverotaktnog i dvotaktnog dizel-motora –
opisno, sa jednostavnim skicama.
– Električni ganeratori i motori istosmjerne višefazne struje (opis glavnih
dijelova i primjena na plovnim dizalicama).
– Osnovno poznavanje električne instalacije na plovnoj dizalici.
– Glavne vrste pomoćnih tehničkih plovila – tegljači, blatnjače, teretnjaci za
prijevoz materijala, ronilačke barke (opis, namjena i kapaciteti).
– Glavni dizalični uređaji i oprema (vrste, opis i funkcioniranje)
– Pojam o silama koje djeluju na glavne konstruktivne dijelove dizaličnih
uređaja i o naprezanju i izdržljivosti materijala (opisno bez formula).
– Vrste popravaka plovnih dizalica
– Rastavljanje, dotjerivanje i podešavanje, sastavljanje i centriranje glavnih
dizaličnih uređaja.
BROJ SATI: TEORIJA + PRAKSA = 10 (teorija 10 + praksa 0).
**b) Organizacija i rukovanje plovnim dizalicama**– Približni proračun težine tereta
– Opis jednog radnog ciklusa dizalice i proračun vremena ciklusa, kada su
zadati: vrsta i kapacitet zahvatnog organa, vrsta materijala-tereta i brzine
dizanja, okretanja i spuštanja.
– Vremena ostalih zadržavanja u toku jednog ciklusa procesa procjenjuje kandidat
na osnovu stečenog iskustva.
– Proračun dnevnog učinka rada dizalice, kada su zadati: vreme ciklus, moć
dizanja, vrste materijala i koeficijent zahvata.
– Ispitivanje položaja i stanja podvodnog tereta
– Procjena težina podvodnih i nadvodnih tereta (približni proračun na bazi
uprošćavanja oblika predmeta i specifične težine)
– Radovi na pripremanju podvodnih i nadvodnih tereta za dizanje (otkopavanje,
komadanje, podpasivanje, vezivanje).
– Procjena povećanja opterećenja dizalice u momentu prestanka sile potiska vode
pri izvlačenju podvodnih tereta iz vode (približni proračun sile potiska na bazi
Arhimedovog zakona).
– Postavljanje dizalice na radno mjesto (opis postupka, sa naročitim osvrtom na
mjere sigurnosti).
– Pojam o promjeni moći dizanja dizalice u zavisnosti od položaja strijele (krak
sile, odnosno veličine momenta) – opisno, sa skiciranjem i jednostavnim
proračunom.
– Proračun vremena jednog ciklusa dizanja na osnovu elemenata procesa (hvatanje;
brzine dizanja, okretanja i spuštanja; ostavljanje tereta i ostala zadržavanja;
vraćanje dizalice do mjesta hvatanja).
– Proračun dnevnog učinka rada dizalice u zavisnosti od vremena ciklusa, moći
dizanja, vrste materijala i koeficijenta zahvata.
– Mjere predostrožnosti prilikom dizanja tereta
– Prethodni radovi na pobijanju šipova (upoznavanje terena, obilježavanje trase
pobijanja, postavljanje i osiguranje malja).
– Postupci prilikom pobijanja šipova (postavljanje i fiksiranje šipa, mjerenje
prodiranja šipa i kontrola njegovog položaja u toku pobijanj; mjere osiguranja
prilikom pobijanja).
– Postupci prilikom rada s plovnim razbijačem stijena (postavljanje i osiguranje
plovila, postavljanje privremenog vodomjera, manevriranje s plovilom i kontrola
dubina u toku rada, mjere osiguranja prilikom razbijanja stijena).
– Organizacija procesa rada pomoćnih tehničkih plovila za vađenje, transport i
istovar razbijenog materijala.
– Principi za određivanje normi kod radova sa dizalicama i maljevima (opisno)
BROJ SATI: TEORIJA + PRAKSA = 15 (teorija 10 + praksa 5).
**c) Praktični ispit na plovnoj dizalici**– Provjera poznavanja glavnih dizaličnih uređaja i njihovog funkcioniranja
– Praktično poznavanje pomoćnih tehničkih plovila i njihovog korištenja pri
obavljanju dizaličnih radova.
– Postavljanje i korištenje privremenih vodomjera.
– Provjera poznavanja postupka oko snimanja profila i obilježavanje trase na
terenu, u vezi sa izvođenjem radova na razbijanju stijena, odnosno na pobijanju
šipova.
– Čitanje plovidbenih karata i hidrotehničkih crteža.
– Rukovanje glavnim uređajima plovnih dizalica, maljeva i razbijača stijena;
provjera snalažljivosti u uočavanju i otklanjanju smetnji pri radu ovih uređaja.
– Provjera praktičnog poznavanja postupka prilikom rastavljanja, doterivanja,
ponovnog namještanja, podešavanja i centriranja dijelova glavnih uređaja plovnih
dizalica, maljeva i razbijača stijena.
– Provjera poznavanja postupka prilikom postavljanja plovnih dizalica, maljeva i
razbijača stijena na mjesto rada.
– Provjera poznavanja mjera predostrožnosti prilikom postavljanja plovnih
dizalica, maljeva i razbijača stijena na opasna i nedovoljno poznata mjesta, kao
i u slučaju vremenskih nepogoda.
– Manevriranje sa plovnom dizalicom, maljem i razbijačem stijena na radilištu.
– Kontrola položaja podvodnog tereta za vrijeme dizanja, prodiranja i položaja
šipova za vrijeme probijanja i podvodnog prokopa u toku razbijanja stijena.
– Provjera poznavanja postupka prilikom spašavanja tehničkih plovila u
slučajevima udesa (havarija).
– Provjera praktične primjene plovidbenih i HTZ propisa.
BROJ SATI: TEORIJA + PRAKSA = 15 (teorija 5 + praksa 10).

Dio V. POSEBAN PROGRAM O POSTUPCIMA U SLUČAJU OPASNOSTI NA PLOVILU

**a) Uvod, sigurnost i sprječavanje nezgode**BROJ SATI: TEORIJA + PRAKSA = 0,5 (teorija 0,5 + praksa 0)
**b) Komuniciranje u slučaju opasnosti**– Opažanje, predaja i prijem informacija i uputa
– Upute i signali opasnosti na plovilu
BROJ SATI: TEORIJA + PRAKSA = 2 (teorija 1 + praksa 1)
**c) Pad čovjeka u vodu**– Neposredni postupak
– Korištenje prsluka, pojasa i čamaca za spašavanje
– Učešće pri podizanju čovjeka iz vode
BROJ SATI: TEORIJA + PRAKSA = 2 (teorija 1 + praksa 1)
**d) Požar na plovilu**– Otkrivanje požara
– Znak za požar
– Neposredni postupak kod požara
– Poznavanje zbornog mjesta
– Upute i naredbe zapovjednika ploviloa
– Poznavanje korištenja aparata za gašenje požara
– Zatvaranje vatro-nepropusnih ventila
BROJ SATI: TEORIJA + PRAKSA = 2 (teorija 1 + praksa 1)
**e) Napuštanje plovila**– Znak za napuštanje plovila – naredba zapovjednika
– Neposredni postupci kod požara ili potonuća plovila
– Poznavanje zbornog mjesta na plovilu
– Smještaj i oblačenje prsluka za spašavanje
– Priprema i puštanje u vodu čamaca za spašavanje
– Poznavanje i korištenje pomoćnih izlaza za napuštanje plovila
– Zatvaranje vodonepropusnih vrata, otvora i prozora na plovilu
BROJ SATI: TEORIJA + PRAKSA = 2 (teorija 1 + praksa 1)
**f) Hitna medicinska pomoć na plovilu**– Vrste nezgoda na plovilu
– Postupci neposredno nakon nezgode
– Pružanje prve pomoći ozlijeđenim osobama teorijski i praktično
BROJ SATI: TEORIJA + PRAKSA = 1,5 (teorija 0,5 + praksa 1)

***4. Za upravljanje putničkim plovilom***

**a) Osnove organizacije prijevoza putnika i upravljanja putničkim plovilom**– Osnove tehničkih pravila za putničke plovila (stabilitet u slučaju oštećenja,
podjela na nepropusne odjeljke, ravnina najvećeg gaza).
– Prva pomoć u slučaju havarija
– Sprečavanje i gašenje požara na putničkim plovilima
– Oprema i metode spašavanja osoba na putničkim plovilima
– Zaštita putnika općenito, a posebice u slučaju napuštanja plovila, oštećenja
plovila, sudara, nasukanja, vatre, eksplozija i drugih slučajeva koji mogu
dovesti do panike;
– Poznavanje sigurnosnih uputa za putnike (izlazi u slučaju opasnosti, upotreba
opreme)
BROJ SATI: TEORIJA + PRAKSA = 25 (teorija 15 + praksa 10)

**PRILOG 2**

![](dodatni/377233.GIF)

![](dodatni/377234.GIF)

![](dodatni/377235.gif)

![](dodatni/377236.gif)

![](dodatni/377237.gif)

*c) Svjedodžba o stručnoj osposobljenosti za zvanje u unutarnjoj plovidbi – opis:*Svjedodžba je svjetloplave boje, dimenzija 85 mmx54 mm, s time da je dimenzija
horizontalnog ruba 85 mm. Rubovi svjedodžbe su zaobljeni.
Na prednjoj strani svjedodžbe (strana koja sadrži grb RH) nalazi se u gornjem
lijevom kutu natpis »Svjedodžba o stručnoj osposobljenosti«, a u gornjem desnom
kutu natpis »Republika Hrvatska« ispod kojeg piše »Lučka kapetanija + (naziv
Lučke kapetanije)«
Svi ovi natpisi stpisi su na hrvatskom i njemačkom jbr>
Između riječi »Republika« i »Hrvatska« nalazi se državni grb visine 6 mm. Ispod
ovih natpisa je mjesto za fotografiju imatelja dimenzija 25 mmx30 mm ispod kojeg
se nalazi crvenom bojom otisnuta serija, oznaka zvanja i serijski broj
iskaznice.
Ispod natpisa »Svjedodžba o osposobljenosti« nalaze se redni brojevi od 1. do 8.
smješteni jedan ispod drugog odmaknuti 4 mm od lijevog ruba svjedodžbe. Pod
rednim brojem 6 otisnut je naziv zvanja imatelja svjedodžbe na hrvatskom i
njemačkom jeziku kako slijedi:

Iskaznica

Oznake lučkih kapetanija
Lučka kapetanija Sisak-SK
Lučka kapetanija Osijek-OS
Lučka kapetanija Slavonski Brod-SB
Lučka kapetanija Vukovar-VK
oznake zvanja A – zapovjednik A
oznake zvanja B – zapovjednik B
oznake zvanja C – kormilar
oznake zvanja D – vođa palube
oznake zvanja E – mornar
oznake zvanja F – voditelj skele
oznake zvanja G – rukovatelj tehničkog plovila
oznake zvanja H – strojar unutarnje plovidbe
oznake zvanja I – pomoćni strojar
(Tako će npr. mornar koji ima osamnaestu iskaznicu izdanu u Sisku imati oznaku №
SK-E 018)
Ispod rednog broja 7 četiri mm udaljene od donjeg ruba svjedodžbe pišu riječi:
»Datum i mjesto izdavanja:«, a u istoj razini na sredini iskaznice piše: »Potpis
ovlaštene osobe:« na hrvatskom i njemačkom jeziku. Na sredini između ta dva
natpisa, a jedan red ispod njemačkog prijevoda nalaze se slova »M.P.«
Sva slova i brojke (osim serijskog broja koji je crvene boje) otisnuta na
iskaznici su crne boje.
Na poleđini iskaznice nalazi se legenda – objašnjenje koji podaci se upisuje pod
brojeve od 1 – 8 kako slijedi:
– Pod redni broj jedan upisuje se riječ: »Ime« na hrvatskom i njemačkom jeziku
– Pod redni broj dva upisuje se riječ: »Prezime« na hrvatskom i njemačkom jeziku
– Pod redni broj tri upisuju se riječi: »Datum, mjesto i država rođenja« na
hrvatskom i njemačkom jeziku
– Pod redni broj četiri upisuju se riječi: »Mjesto i datum izdavanja« na
hrvatskom i njemačkom jeziku
– Pod redni broj pet upisuju se riječi: »Potpis imatelja« na hrvatskom i
njemačkom jeziku
– Pod broj šest upisuju se podaci o ovlastima sukladno zvanju pod rb. 6.
– Pod redni broj sedam upisuju se riječi: »Datum važenja« na hrvatskom i
njemačkom jeziku
– Pod redni broj osam upisuju se riječi: »Napomene, ograničenja, dionice plovnog
puta« na hrvatskom i njemačkom jeziku

6. OBRAZAC SVJEDODŽBE O DOPUNSKOJ OSPOSOBLJENOSTI

Obrazac je isti kao pod 5. ovoga Priloga uz sljedeće izmjene:
1. Kod Svjedodžbe o stručnoj osposobljenosti za rukovanje brodskom
radiotelefonskom stanicom obrazac je bijele boje.
2. Kod Svjedodžbe o stručnoj osposobljenosti za upravljanje brodom uz pomoć
radara obrazac je svjetlozelene boje.
3. Kod Svjedodžbe o stručnoj osposobljenosti za rukovanje dizalicom na plovilu
obrazac je žute boje.
4. Kod Svjedodžbe za upravljanje putničkim plovilom obrazac je svijetlosive
boje.

7. OBRAZAC SVJEDODŽBE ZAPOVJEDNIKA NA RIJECI SAVI

Svjedodžba je svjetloplave boje, dimenzija 85 mm x 54 mm,s time da je dimenzija
horizontalnog ruba 85 mm. Rubovi svjedodžbe su zaobljeni.

*Lice*
![](dodatni/349201.gif)

*Naličje*
![](dodatni/349202.gif)

Pravilnik, NN 38/2008-1310
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)